hotchpotch/miracl-hf-unified huggingface dataset:
লাভা (রঙ)
লাভা রঙটি লালের একটি শেড। আগ্নেয়গিরির লাভার নামানুসারে রঙটির নামকরণ করা হয়েছে।
এটি মূলত আগ্নেয়গিরি হতে নিঃসৃত টাটকা লাভার রঙ (রঙ #CF1020, ডানে প্রদর্শিত)।
ইংরেজি রঙনাম হিসেবে "lava" প্রথম ব্যবহৃত হয় ১৮৯১ সালে।
গাঢ় লাভা (Dark lava) রঙটি হলো গলিত লাভার শীতলীকরণের সময়কার রঙ, অর্থাৎ লাভা যখন জমে আগ্নেয় শিলায় পরিণত হতে শুরু করে এবং গাঢ় বর্ণ ধারণ করে।
আ ড্যান্স উইথ ড্রাগন্‌স
আ ড্যান্স উইথ ড্রাগন্‌স হল মার্কিন লেখক জর্জ আর. আর. মার্টিন রচিত মহাকাব্যিক কল্পনাধর্মী "আ সং অব আইস অ্যান্ড ফায়ার" উপন্যাস ধারাবাহিকের পরিকল্পিত সাতটি উপন্যাসের পঞ্চম উপন্যাস। এটি ২০১১ সালের ১২ জুলাই যুক্তরাজ্য ও যুক্তরাষ্ট্রে প্রকাশিত হয়। কিছু অঞ্চলে বইটি "ড্রিম্‌স অ্যান্ড ডাস্ট" ও "আফটার দ্য ফিস্ট" নামে দুই খণ্ডে পেপারব্যাক সংস্করণ প্রকাশিত হয়। এটি এইচবিওর টেলিভিশন ধারাবাহিক "গেম অব থ্রোনস" প্রচারের পর প্রকাশিত এই উপন্যাস ধারাবাহিকের প্রথম বই।
যুক্তরাষ্ট্রে ১২ জুলাই, ২০১১ হার্ডকভার প্রকাশিত হয় এবং কয়েক সপ্তাহ পরে তা "পাবলিশার্স উইকলি" ও "ইউএসএ টুডে"র সর্বোচ্চ বিক্রিত তালিকায় প্রথম স্থান অধিকার করে। এই উপন্যাস অবলম্বনে "গেম অব থ্রোনস" টেলিভিশন ধারাবাহিকের ৫ম মৌসুম নির্মিত হয়, এছাড়া এই বইয়ের কিছু অংশ ৩য়, ৪র্থ ও ৬ষ্ঠ মৌসুমে গৃহীত হয়।
উত্তরে:
এসোসে:
দক্ষিণে:
চর মটুয়া ইউনিয়ন
চর মটুয়া বাংলাদেশের নোয়াখালী জেলার অন্তর্গত নোয়াখালী সদর উপজেলার একটি ইউনিয়ন।
নোয়াখালী সদর উপজেলার উত্তর-পশ্চিমাংশে চর মটুয়া ইউনিয়নের অবস্থান। এ ইউনিয়নের দক্ষিণে আণ্ডারচর ইউনিয়ন ও পূর্ব চর মটুয়া ইউনিয়ন, পূর্বে পূর্ব চর মটুয়া ইউনিয়ন ও দাদপুর ইউনিয়ন, উত্তরে বেগমগঞ্জ উপজেলার ছয়ানী ইউনিয়ন ও লক্ষ্মীপুর জেলার লক্ষ্মীপুর সদর উপজেলার চর শাহী ইউনিয়ন এবং পশ্চিমে লক্ষ্মীপুর জেলার লক্ষ্মীপুর সদর উপজেলার কুশাখালী ইউনিয়ন অবস্থিত।
চর মটুয়া ইউনিয়ন নোয়াখালী সদর উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম সুধারাম মডেল থানার আওতাধীন। এটি জাতীয় সংসদের ২৭১নং নির্বাচনী এলাকা নোয়াখালী-৪ এর অংশ।
মনপুরা দ্বীপ
মনপুরা দ্বীপ হচ্ছে বাংলাদেশের বঙ্গোপসাগর এলাকার উত্তরদিকে মেঘনা নদীর মোহনায় অবস্থিত একটি দ্বীপ। এটি ভোলা জেলার মনপুরা উপজেলায় কিছুটা অংশ জুড়ে অবস্থিত। সাম্প্রতিককালে এই দ্বীপে জলদস্যুদের দ্বারা আক্রমণ হয়েছে। এই দ্বীপের আয়তন ৩৭৩ বর্গ কিলোমিটার। এই দ্বীপের উপকূলীয় অন্যান্য দ্বীপের মধ্যে ভোলা (যা বাংলাদেশের সবচেয়ে বড় দ্বীপ) এবং হাতিয়া দ্বীপ উল্লেখযোগ্য। প্রতিটি দ্বীপগুলোই ঘনবসতিপূর্ণ।
"মনপুরা" চলচ্চিত্রে অভিনীত বৈশিষ্ট্যের মতো এখানকার সাংস্কৃতিক জনজীবনে তা বিরাজমান। 
প্রাকৃতির অপরুপ সৌন্দর্যের লীলাভূমি মনপুরা হচ্ছে ভোলা দ্বীপ থেকে প্রায় ৮০ কিঃ মিঃ দুরত্বে সাগরের বুকে নয়নাভিরাম আরেকটি বিচ্ছিন্ন দ্বীপ। মনগাজী নামে এখানকার এক লোক একদা বাঘের আক্রমনে নিহত হন। তার নামানুসারে মনপুরা নাম করন করা হয়। বাংলাদেশের বৃহওম দ্বীপ ভোলা জেলার মূল ভূখণ্ড থেকে বিচ্ছিন্ন প্রাকৃতিক সৌন্দর্যের অপরূপ লীলা ভূমি রূপালী দ্বীপ মনপুরা। চতুর্দিকে মেঘনা নদীবেষ্টিত সবুজ-শ্যামল ঘেরা মনপুরা। সুবিশাল নদী , চতুর্দিকে বেড়ীবাঁধ, ধানের ক্ষেত, বিশাল ম্যানগ্রোভ প্রজাতির গাছের বাগানে সমৃদ্ধ।
বঙ্গোপসাগরের কোল ঘেঁষে মেঘনার মোহনায় ৪টি ইউনিয়ন নিয়ে গঠিত মনপুরা উপজেলায় লক্ষাধিক লোকের বসবাস। মিয়া জমিরশাহ'র স্মৃতি বিজড়িত মনপুরা দ্বীপ অতি প্রাচীন। একসময় এ দ্বীপে পর্তুগীজদের আস্তানা ছিল। তারই নিদর্শন হিসেবে দেখতে পাওয়া যায় লম্বা লোমওয়ালা কুকুর। 
বাংলাদেশের বৃহওম দ্বীপ ভোলা জেলার মুল ভুখন্ড থেকে বিচ্ছিন্ন দ্বীপ উপজেলা মনপুরা। মেঘনার কোল ঘেসে জেগে ওঠা তিন দিকে মেঘনাআর একদিকে বঙ্গোপসাগর বেষ্টিত অপরূপ প্রাকৃতিক সৌন্দর্যের অপরুপ সাজে সজ্জিত লীলাভূমি মনপুরা। ভোলা জেলা সদর থেকে ৮০ কিলোমিটার দক্ষিন পুর্ব দিকে বঙ্গোপসাগরের কোলঘেষে মেঘনার মোহনায় চারটি ইউনিয়ন নিয়ে গঠিত মনপুরা উপজেলা। মনপুরা সদর থেকে দুই কিলোমিটার উত্তর-পূর্ব পাশে গড়ে উঠেছে মনপুরা ফিশারিজ লিঃ। 
ছোট বড় ১০টি চর ও বনবিভাগের প্রচেষ্টায় গড়ে উঠেছে সবুজ বিপ্লব। মাইলের পর মাইল সবুজ বৃক্ষরাজি বিশাল মনপুরাকে সাজিয়েছে সবুজের সমারোহে। শীত মৌসুমে শত শত পাখির কলকাকলিতে মুখরিত থাকে। এই চরগুলো হলো-
হেরার্দ দেউলোফেউ
হেরার্দ দেউলোফেউ লাজারো (জন্মঃ১৩ মার্চ ১৯৯৪) একজন স্প্যানিশ পেশাদার ফুটবলার যিনি ইংলিশ প্রিমিয়ার লিগ এর দল "ওয়াটফোর্ড" এবং স্পেন জাতীয় দল এর হয়ে উইঙ্গার হিসেবে খেলেন।
দেউলোফেউ এর পেশাদার ক্যারিয়ার শুরু হয় ২০১১ সালে বার্সেলোনা বি এর হয়ে। ২০১১ সালেই তার বার্সেলোনা মূল দলে অভিষেক হয়। ২০১৩ সালে তাকে ইংল্যান্ডের দল এভারটন এ ধারে পাঠানো হয়। ২০১৪-১৫ মৌসুম তিনি ধারে কাটান লা লিগার দল সেভিয়ায়। ২০১৫ সালে তিনি ৪২ লক্ষ ইউরোর বিনিময়ে এভারটন এ যোগ দেন। ২০১৭ সালের জানুয়ারি থেকে জুন তিনি ধারে কাটান ইতালির ক্লাব এসি মিলান এ। ২০১৭ সালের জুলাই মাসে তাকে বার্সেলোনা তাকে পুনরায় ক্রয় করে। ২০১৮ সালে ইংল্যান্ডের ক্লাব ওয়াটফোর্ড তাকে বার্সেলোনা থেকে কিনে নেয়।
দেউলোফেউ স্পেন অনূর্ধ্ব-১৬, অনূর্ধ্ব-১৭, অনূর্ধ্ব-১৯, অনূর্ধ্ব-২০ এবং অনূর্ধ্ব-২১ দলে খেলেছেন। ২০১৪ সালে বলিভিয়া জাতীয় দল এর বিপক্ষে তার স্পেন জাতীয় দল এ অভিষেক হয়।
হিমায়াত নগর, হায়দ্রাবাদ
হিমায়াত নগর দক্ষিণ ভারতীয় শহর হায়দ্রাবাদের একটি ঘনবসতিপূর্ণ এলাকা। এটি নারায়ণগুড়া, বশীরবাঘ এবং হায়দরগুড়ার এলাকাগুলির সন্নিহিত একটি এলাকা। ৮০% এরও বেশি সাক্ষরতার হারের সাথে তেলঙ্গানার সর্বাধিক শিক্ষিত এলাকা হিসেবে হিমায়াত নগরের জরিপ করা হয়েছে।
হিমাত্তনগর হায়দ্রাবাদের উত্তর দিকে অবস্থিত।
হিমায়াত নগর ১৯৬০ দশকের মাঝামাঝি সময়ে নগরীর আবাসিক ও বাণিজ্যিক সীমান্ত হিসাবে উন্নত হয়।
হিমায়াত নগর শপিঙের জন্য বেশ খ্যাত। বেশিরভাগ নেতৃস্থানীয় ব্র্যান্ডেরই এলাকাতে দোকান আছে। হিমায়ত নগরে এলেক্স কিচেন, কাবাব ইন্ এবং ব্লু ফক্স এর মতো বিখ্যাত কিছু হোটেল অবস্থিত। এখানে রয়েছে প্যরারাডাইজ, কেএফসি এবং ম্যাকডোনাল্ড এর মতো রেস্টুরেন্ট।টিএসআরটিসি হিমায়াত নগরকে শহরের সমস্ত প্রান্তের সাথে সংযুক্ত করে।
হিমায়াত নগরে অবস্থিত রয়েছে তেলঙ্গানা রাজ্য পর্যটন উন্নয়ন কর্পোরেশন এবং তেলেগু অ্যাকাডেমির কার্যালয়। তিরুমলা তিরুপতি দেবস্থানম হিমায়াত নগরে অবস্থিত একটি আফিস আছে। 
একটি সুপরিচিত কেন্দ্র, উর্দু হল ও এখানে অবস্থিত।
বিবেকানন্দ মুখোপাধ্যায়
বিবেকানন্দ মুখোপাধ্যায় (৩ জুলাই, ১৯০৪ - ২০ মার্চ, ১৯৯৩) একজন খ্যাতনামা ভারতীয় বাঙালি সাংবাদিক ও সাহিত্যিক। সাংবাদিক হিসেবে তিনি পদ্মভূষণ পুরষ্কার লাভ করেন।
তদানীন্তন বাংলাদেশের ফরিদপুর জেলার মাদারীপুরে তিনি জন্মগ্রহন জরেন। ১৯২৩ সালে ম্যাট্রিক পাশ করে স্কটিশ চার্চ কলেজ, কলকাতায় ভর্তি হন, অর্থাভাবে পড়া ছাড়তে হয় তাকে। আনন্দবাজার পত্রিকায় তার কর্মজীবন শুরু হয় ১৯২৫ সালে। তার আগে উদ্বোধন পত্রিকায় কবিতা লিখেছেন।
কবিতা লেখার সুত্রে কাজী নজরুল ইসলামের সাথে তার পরিচয় ছিল। ১৯৩৭-১৯৬২ তিনি দৈনিক যুগান্তর পত্রিকার সম্পাদক ছিলেন। অর্থসঙ্কটে ভুগতে থাকা ঐতিহ্যবাহী এই পত্রিকাকে পূনঃপ্রতিষ্ঠিত করেন বিবেকানন্দ মুখোপাধ্যায়। দৈনিক বসুমতী, সত্যযুগ, ভারতকথা পত্রিকা সম্পাদনা করেছেন। একইভাবে অর্থাভাবে ক্লিষ্ট বসুমতীর সম্পাদনার দায়িত্ব গ্রহণ করে পত্রিকাটিকে সচল করেন। তার কৃতিত্বে ক্রমে অসাধারণ জনপ্রিয় হয়ে ওঠে এই পত্রিকা। সাংবাদিকতা ছাড়া যুদ্ধ সংক্রান্ত লেখালিখিতে খ্যাতিলাভ করেন। বাংলাদেশের মুক্তিযুদ্ধ নিয়ে তার নানা লেখা প্রকাশিত হয় যেখানে বাংলাদেশকে ভারতের স্বীকৃতি দেয়া ও সামরিক সহায়তা প্রদানের গুরুত্ব তুলে ধরেছিলেন। যুগান্তরসহ বিভিন্ন কাগজে মুক্তিযুদ্ধের বিবরন লিখেছিলেন যা তখন বাংলাদেশের পক্ষে জনমত গঠনে গুরুত্বপূর্ণ ভূমিকা রেখেছিল। বাংলাদেশ স্বাধীন হওয়ার পর বঙ্গবন্ধু শেখ মুজিবুর রহমানের আমন্ত্রণে সেখানে যান বিবেকানন্দ মুখোপাধ্যায়। তিনি ভারত-সোভিয়েত সুহৃদ সংঘের সভাপতি ছিলেন। বিশ্ব শান্তি সংসদের সাথে যুক্ত ছিলেন যুদ্ধবিরোধী সাংবাদিক বিবেকানন্দ মুখোপাধ্যায়। আণবিক পরীক্ষার বিরোধীতায় তিনি সম্পাদকীয় লেখেন তেজস্ক্রিয় পুঁইশাক। বিভিন্ন সময় নানা দেশ বিদেশের পুরষ্কার পান। ভারত সরকার তাকে তৃতীয় সর্বোচ্চ অসামরিক সম্মান পদ্মভূষনে সম্মানিত করেন ১৯৭০ সালে।
বিবেকানন্দ মুখোপাধ্যায়ের শ্রেষ্ট রচনা 'দ্বিতীয় মহাযুদ্ধের ইতিহাস' নামক আকর গ্রন্থ। তার নিজের ভাষায় ""আমার সাংবাদিক ও সম্পাদকীয় জীবনের অধিকাংশ সময়ই কেটেছে যুদ্ধবিগ্রহ এবং আম্তর্জাতিক জগতের ঘাত প্রতিঘাত নিয়ে৷‌ দ্বিতীয় মহাযুদ্ধের সময় এবং তার পরবর্তীকালে দৈনিক ‘যুগাম্তর’ পত্রিকার সম্পাদক হিসেবে যুদ্ধ ও আম্তর্জাতিক রাজনীতি নিয়ে আমার অজস্র লেখা বেরিয়েছিল৷‌ ‘জাপানী যুদ্ধের ডায়েরি’ এবং ‘রুশ-জার্মান সংগ্রাম’ সেই দূরবর্তী কালেরই রচনা৷‌ সেই বই দুটি পাঠক মহলে যথেষ্ট সমাদৃত হওয়ার পর আমি দ্বিতীয় মহাযুদ্ধের একটি সামগ্রিক ইতিহাস রচনার সঙ্কল্প করেছিলাম""৷‌ তার অন্যান্য গ্রন্থের মধ্যে আছে "রুশ জার্মান সংগ্রাম, জাপানি যুদ্ধের ডায়রী, পশ্চিম এশিয়ার বন্ধন মুক্তি, রুশ মার্কিন পররাষ্ট্র নীতি, সম্পাদকের দপ্তর থেকে" ইত্যাদি। তার লেখা কবিতার বই "শতাব্দীর সঙ্গীত"।
আনোয়ার জিবায়ী
আনোয়ার জিবায়ী একজন মার্কিন ইন্টারনেট ব্যাক্তিত্ব, অভিনেতা এবং হাস্যরসকারী, তিনি বর্তমানে ভিডিও সেবাদানকারী অ্যাপ ইউটিউব, এবং পূর্বে ভাইন নামক ভিডিও ভিত্তিক অ্যাপে তার হাস্যরসমূলক ভিডিওর জন্য সবচেয়ে বেশি পরিচিত। 
জিবায়ী প্রযোজনা প্রতিষ্ঠান সটস্ স্টুডিওস দ্বারা নিয়ন্ত্রিত, যেটি একটি প্রতিষ্ঠান যা তার ইউটিবের ভিডিওগুলো তৈরী করে থাকে। ইউটিউব এ তার অনুসারীর পরিমান ১.৬ মিলিয়নেরও বেশি।
জাবায়ী মূলত জনপ্রিয়তার কাতারে উঠে আসেন তার ভিডিও ভিত্তিক অ্যাপ ভাইন এর ভিডিও দ্বারা এবং তাকে সর্বকালের সেরা ভাইনারদের মধ্যে একজন হিসেবে বিবেচনা করা হয়। ২০১৬ সালে জাবায়ী বিনোদন ভিত্তিক প্রতিষ্ঠান সটস্ স্টুডিওস এর সাথে চুক্তিবদ্ধ হয়ে ভিডিও তৈরি শুরু করেন এবং তার ইউটিউব চ্যানেল চালু করেন।[
২০১৭ সালে জানুয়ারীতে, জাবায়ী ইউটিউবার মাইক তাইসনকে ইউটিউবে পাতা খুলতে সাহায্য করেন এবং তিনি আর তাইসন ঘনঘন একে অপরের চ্যানেলে একসাথে কাজ করছেন। 
জিবায়ী, "কীস অব ক্রিসমাস" নামক চলচ্চিত্রে একটি ভূমিকায় অভিনয় করেন, সেখানে তার সাথে কাজ করেছিলেন তার সহকর্মী রুডি ম্যানকুসো, এছাড়া তাদের সাথে অভিনয় করেন মার্কিন গায়িকা মারিয়া ক্যারি এবং সঙ্গীত প্রযোজক ডিজে খালেদ। 
২০১৭ সালের ১৭ই জুন ইতালীয় বিলাশবহুল ফ্যাশন হাউজ ডল্‌স এন্ড গাব্বানা ইতালির মিলান শহরে তাদের মেনস ফ্যাশন উইক এর বসন্ত/গ্রীষ্ম ২০১৮ নামক অনুষ্ঠানে, র‍্যাম্পে হাটার জন্য জাবায়ীকে আমন্ত্রন জানানো হয়।
নারায়ণ সান্যাল (মাওবাদী)
নারায়ণ সান্যাল (মৃত্যুঃ ১৭ এপ্রিল, ২০১৭) একজন প্রবীন মাওবাদী নেতা ও ভারতের কমিউনিস্ট পার্টি (মাওবাদী) দলের পলিটব্যুরো সদস্য ছিলেন। তিনি মাওবাদ অনুসৃত রাজনীতির জগতে "বিজয়দা" বা নভীন কুমার হিসেবেও সমধিক পরিচিত ছিলেন।
অধুনা বাংলাদেশ এর বগুড়া জেলায় এক সম্পন্ন পরিবারে জন্মগ্রহন করেন নারায়ণ সান্যাল। তার পিতা ছিলেন ভারতীয় জাতীয় কংগ্রেস জেলা সমিতির প্রধান নেতা। সরোজিনী নায়ডু, বিধানচন্দ্র রায় প্রমুখেরা তাদের বাড়িতে আসতেন। ফলত রাজনৈতিক পরিমন্ডলে বেড়ে ওঠেন তিনি। ১৯৪০ সালে দেশভাগের আগেই তার পরিবার ভারতে চলে আসে। শিক্ষা সম্পন্ন করার পর ইউনাইটেড ব্যাঙ্ক অব ইন্ডিয়ার চাকরিতে যোগ দেন নারায়ন সান্যাল।
৬০ এর দশকে চট্টগ্রাম অস্ত্রাগার লুন্ঠনের নেতা, বিপ্লবী অনন্ত সিং এর সংস্পর্শে আসেন নারায়ন ও ম্যান-মানি-গান গ্রুপের সাথে যুক্ত ছিলেন নকশাল আন্দোলন শুরুর আগে পর্যন্ত। ১৯৬৭ সালে নকশাল আন্দোলনের প্রভাবে বিপ্লবী রাজনীতিতে যোগ দেন ও ১৯৬৯ সালে বিহার চলে যান। জানা যায় এই কাজে তাকে উৎসাহ প্রদান করেছিলেন সুশীতল রায়চৌধুরী ও সরোজ দত্ত। বিহারে ভারতের কমিউনিস্ট পার্টি (মার্কসবাদী-লেনিনবাদী) নেতা সত্যনারায়ন সিংহের গ্রুপে যোগদান করেন। মতাদর্শ গত কারণে সত্যনারায়ন সিংহ অন্য গ্রুপ তৈরী করলে তিনি চারু মজুমদারপন্থী হিসেবে বিহার রাজ্যে পার্টি পূনর্গঠনে হাত দেন ও জেহানাবাদ - পালামৌ জেলা এলাকায় সংগঠন গড়ে তোলেন। ১৯৭৩ সালে গ্রেপ্তার হন ও বামফ্রন্ট সরকার ১৯৭৭ এ ক্ষমতায় আসার পর অন্যান্য রাজনৈতিক বন্দিদের সাথে তিনিও মুক্তি পান। সিপিআই (এম এল) এর ভাঙনের পরে ১৯৭৮ সালে অন্যান্য মাওপন্থী রাজনৈতিকদের সাথে মিলে ভারতের কমিউনিস্ট পার্টি (মার্ক্সবাদী-লেনিনবাদী)(পার্টি ইউনিটি) নামক দল গঠন করেন। এসময় নভীন কুমার নামে পরিচিত হতেন নারায়ন সান্যাল। ১৯৮৭ সালে এই দলের সাধারন সম্পাদক হন। ১৯৯৮ সালে পার্টি ইউনিটি, ভারতীয় কমিউনিস্ট পার্টি (মার্ক্সবাদী-লেনিনবাদী) (জনযুদ্ধ) গোষ্ঠীর সাথে মিলে যায়। ২০০৪ সাল নাগাদ মাওবাদি কমিউনিস্ট সেন্টার (এম সি সি) ও জনযুদ্ধের ঐক্য দ্বারা গঠিত ভারতের কমিউনিস্ট পার্টি (মাওবাদী) দলের পলিটব্যুরো সদস্য নির্বাচিত হন তিনি। অর্ধ শতকেরও বেশি সময় ধরে রাজনীতির সাথে থাকা নারায়ণ দলের তাত্বিক ও অন্যতম প্রবীন নেতা ছিলেন।
২০০৫ সালে ছত্তীসগঢ় রাজ্যের রায়পুর বাসস্ট্যান্ড থেকে গ্রেপ্তার হন তিনি। রায়পুর জেলে তাকে দেখতে যাওয়ার কারনে মাওবাদী অভিযোগে বন্দী হন ডাক্তার বিনায়ক সেনও। ২০১৪ সালে শারীরিক অসুস্থতার কারনে মুক্তি পান নারায়ণ সান্যাল। বয়েসজনিত কারনে ও ক্যানসার আক্রান্ত হয়ে ১৭ এপ্রিল, ২০১৭ সালে কলকাতায় মারা যান এই মাওবাদী নেতা।
.এসি
.এসি হল সেইন্ট হেলেনা, অ্যাসেনশন এবং ত্রিস্তান দা চুনহা -এর জন্য কাউন্ট্রি কোড টপ লেভেল ডোমেইন, ইন্টারনেট প্রদ্ত্ত রাষ্ট্রীয় সংকেত ও ডোমেইন সাফিক্স। এটি নিয়ন্ত্রন করে থাকে “এনআইসি.এসি ডোমেইন কর্তৃপক্ষ, যেটি যুক্তরাজ্যভিত্তিক একটি ইন্টারনেট কম্পিউটার ব্যুরোর একটি শাখা।
এই ডোমেনের জন্য নিবন্ধন সবার জন্য উন্মুক্ত। রেজিস্ট্রিটি আন্তর্জাতিক ডোমেন নামগুলির রেজিস্ট্রেশন গ্রহণ করে.
একাডেমিক কান্ট্রি কোড টপ-লেভেল ডোমেইন-এর সঙ্গে মিল থাকায় কিছু শিক্ষা প্রতিষ্ঠান .এসি কোড ব্যবহার করে, 
ব্রিটেনের কিছু নামকরা বিশ্ববিদ্যালয় ব্রিটেন .এসি ডোমেইন ব্যবহার করে এবং .এসি থেকে ওয়েব পাতা .এসি.ইউকে তে পুনরনিরদেশনা করে।
উদহরন স্বরুপ
হাজার স্তম্ভ মন্দির
হাজার স্তম্ভ মন্দির বা রুদ্রেশ্বরের সোয়ামী মন্দিরটি হল ভারতের ঐতিহাসিক হিন্দু মন্দির, যা ভারতের তেলঙ্গানা রাজ্যের, হানামাকন্ডা শহরে অবস্থিত। এটি শিব, বিষ্ণু এবং সূর্যকে নিবেদিত মন্দির।
ইউনেস্কো কর্তৃক স্বীকৃত ওয়ার্ল্ড হেরিটেজের স্থানের তালিকাতে "ওয়ারামাল ফোর্ট" এবং "রামাপ্পা মন্দির" সহ হাজার স্তম্ভ মন্দিরকে তালিকা ভূক্ত করা হয়েছে।
অনেক হিন্দু মন্দিরগুলি গণপতি দেব, রুদ্র দেব দেবী এবং প্রতাপরুদ্রের পৃষ্ঠপোষকতায় কাকতীয় রাজবংশের অন্তর্ভুক্ত ছিল। ১১৭৫-১৩২৪ খ্রিস্টাব্দের মধ্যে রাজার আদেশ অনুযায়ী রাজার দেবের রাজত্বকালে "হাজার স্তম্ভ মন্দির"টি নির্মিত হয়েছিল। প্রাচীন কাকতীয় বিশ্বকর্মা স্থপতি কর্তৃক স্থাপত্যের দক্ষতার পরিপ্রেক্ষিতে এটি একটি অন্যতম শ্রেষ্ট শিল্পকর্ম হিসেবে দাঁড়িয়েছে এবং উচ্চ মাত্রার খ্যাতি অর্জন করেছে।
দাক্ষিণাত্যের আক্রমণের সময় তুগল রাজবংশের দ্বারা ক্ষতিগ্রস্ত করা হয়।
হাজার পিলার মন্দির তার ধ্বংসাবশেষ সহ হায়দরাবাদ শহর থেকে প্রায় ১৫০ কিলোমিটার (৯৩ মাইল), দূরে হায়নামকন্ডার নিকটে অবস্থিত। মন্দিরটি হয়- তেলঙ্গানা রাজ্য মধ্যে হায়নামকন্ডার-ওয়ারঙ্গাল মহাসড়কের পাশেই অবস্থিত।
মন্দিরটি তারকা-আকৃতির, সঙ্গে বেশ কয়েকটি মন্দির এবং লিঙ্গ রয়েছে। মন্দিরের তিনটি তীর্থস্থান রয়েছে যা ত্রিচলয়য়াম নামে পরিচিত, এটি শিব, বিষ্ণু ও সূর্যকে নিবেদিত। কাঠামোর মধ্যে ১,০০০ স্তম্ভ আছে, কিন্তু কোন স্তম্ভ ঈশ্বরকে দেখতে মন্দিরের যে কোন স্থানে বাধা দেয় না। মন্দিরটি একটি বড় বাগানের দ্বারা পরিবেষ্টিত হয় যার মধ্যে অনেক ছোট লম্বা মন্দির দেখা যায়। একটি অত্যন্ত মসৃণ কালো ব্যাসাল্ট একপ্রস্তর স্তম্ভ আকারে একটি নন্দী ষাঁড়ের একটি খোদাই আছে।
হাজার স্তম্ভ মন্দিরটি একটি ভিত্তি বা ভিতের উপর নির্মিত হয় যা ভূগর্ভস্থ স্তর থেকে ১ মিটার (৩.৩ ফুট) উচ্চতায় উন্নীত হয়। মন্দিরে পাথর কেটে তৈরি হাতি এবং ছিদ্রযুক্ত পর্দা তখন প্রবর্তিত রাজবংশের বৈশিষ্ট্য।
ভারত সরকারের দ্বারা ২০০৪ সালে এই মন্দিরটি পুনর্নির্মাণ করা হয়। ভারতের প্রত্নতাত্ত্বিক জরিপ এবং আধুনিক প্রকৌশলী মন্দির আরও সংস্কারের জন্য কাজ করছেন।
সড়ক পথে মন্দিরের কাছে পৌঁছানোর জন্য একটি ভালো পরিবহন সুবিধা পাওয়া যায়। নিকটতম রেলওয়ে স্টেশন ওয়ারঙ্গাল রেলওয়ে স্টেশন, যা মন্দির থেকে ৪ কিলোমিটার দূরে অবস্থিত। হায়দ্রাবাদে অবস্থিত বিমানবন্দরটি এই মন্দিরের নিকটতম বিমানবন্দর।
সামিউর রহমান
সামিউর রহমান (জন্ম: ৩ ডিসেম্বর, ১৯৫৩) ঢাকায় জন্মগ্রহণকারী বাংলাদেশের সাবেক আন্তর্জাতিক ক্রিকেট তারকা। বাংলাদেশ ক্রিকেট দলের অন্যতম সদস্য ছিলেন। দলে তিনি মূলতঃ বোলার ছিলেন। ডানহাতে ফাস্ট-মিডিয়াম বোলিংয়ের পাশাপাশি ডানহাতে নিচেরসারিতে ব্যাটিং করতেন সামি ডাকনামে পরিচিত সামিউর রহমান। ইউসুফ বাবু নামে পরিচিত ইউসুফ রহমান তাঁর ভাই ছিলেন ও তাঁরা একত্রে জাতীয় দলের নিয়মিত খেলোয়াড় হিসেবে অংশ নিতেন।
১৯৮০-এর দশকে বাংলাদেশের পক্ষে সুন্দর ক্রীড়াশৈলী প্রদর্শন করেছেন। নতুন বল হাতে বোলিং উদ্বোধনে নামতেন।
ইংল্যান্ডে অনুষ্ঠিত ১৯৭৯ সালের প্রথম আইসিসি ট্রফিতে উপেক্ষিত হন। তবে, ১৯৮২ সালের প্রতিযোগিতায় দলের অন্যতম সদস্যরূপে দলকে চতুর্থ স্থানে নিয়ে যান। ১৮.৮৫ রান খরচায় ৭ উইকেট দখল করেন। পশ্চিম আফ্রিকার বিপক্ষে প্রথম খেলায় তিনি ৩/৩১ লাভ করেন। ১৯৮৬ সালের প্রতিযোগিতায় ৩ খেলায় মাত্র ৩ উইকেট পান।
১৯৮৬ সালে এশিয়া কাপ প্রতিযোগিতায় দুইটি ওডিআইয়ে অংশগ্রহণ করেন। তবে, কোন উইকেট লাভে ব্যর্থ হন। ৩১ মার্চ, ১৯৮৬ তারিখে মোরাতুয়ায় রফিকুল আলমের সাথে একযোগে পাকিস্তানের বিপক্ষে তাঁর ওডিআই অভিষেক ঘটে। ২ এপ্রিল, ১৯৮৬ তারিখে ক্যান্ডিতে স্বাগতিক শ্রীলঙ্কার বিপক্ষে সর্বশেষ ওডিআইয়ে অংশ নেন তিনি।
খেলোয়াড়ী জীবন থেকে অবসর নেয়ার পর রেফারির দায়িত্ব পালন করেছেন সামিউর রহমান।
কুকরি-মুকরি
কুকরি-মুকরি হচ্ছে বাংলাদেশের, ভোলা জেলায় অবস্থিত একটি দ্বীপ (চর)। এটি ভোলা জেলার সর্ব দক্ষিণে অবস্থিত।
স্থানীয়রা এই দ্বীপ বা চরকে ‘দ্বীপকন্যা’ নামে ডাকে। ভোলা জেলা সদর থেকে প্রায় ১৫০ কিলোমিটার দক্ষিণে বঙ্গোপসাগরের কোল ঘেঁষে জেগে ওঠা চরটির নাম চর কুকরি-মুকরি। কুকরি-মুকরি ইউনিয়নটি বাবুগঞ্জ, নবীনগর, রসুলপুর, আমিনপুর, শাহবাজপুর, মুসলিমপাড়া, চর পাতিলা ও শরীফপাড়া নিয়ে গঠিত। ওলন্দাজ-পর্তুগিজদের অভয়ারণ্য বলে পরিচিত চর কুকরি-মুকরিতে প্রায়ই দেশি-বিদেশি পর্যটক আর ভ্রমণপিপাসুদের সমাগম হয়।
প্রভাস সরকার
প্রভাস সরকার (৩ ডিসেম্বর, ১৯০৭ - ৩১ জানুয়ারী, ১৯৫১) একজন ব্রিটিশ বিরোধী স্বাধীনতা আন্দোলনের বিপ্লবী ও বাঙালি শ্রমিক নেতা।
বিপ্লবী প্রভাস সরকার অধুনা উত্তর চব্বিশ পরগণা জেলার বেলঘরিয়ায় জন্মগ্রহন করেছিলেন ১৯০৭ সালে। ম্যাট্রিক পাশ করে এল এম এফ কোর্সে ডাক্তারী পড়ার সময় বিপ্লবী রাজনীতিতে যোগ দেন।
১৯৩০ সালে লবণ সত্যাগ্রহতে যোগ দেন। পুলিশের গ্রেপ্তারি মেদিনীপুর থেকে বরাহনগরে এসে আত্মগোপন করেছিলেন। ১৯৩২ সালে ডাক্তারী পড়তে পড়তেই রাজনৈতিক ডাকাতির অভিযোগে গ্রেপ্তার হন তিনি। জেলে থাকার সময় বিএ ও ঢাকাতে অন্তরীন অবস্থায় অর্থনীতিতে এম এ পাশ করেন প্রভাস। জেলের ভেতরে কমিউনিস্ট কনসলিডেশনে যোগ দেন এবং অন্যন্য বামপন্থী নেতৃবৃন্দের সংস্পর্শে মার্ক্সবাদ চর্চা শুরু হয় তার। ভারতের কমিউনিস্ট পার্টির সদস্য হিসেবে বিভিন্ন স্থানে শ্রমিক আন্দোলন পরিচালনা করেন। ১৯৩৯ সালে ধানবাদে যান কয়লাখনি শ্রমিকদের মধ্যে সংগঠন গড়ে তোলার উদ্দেশ্যে। সেখানে তার চেষ্টায় কমিউনিস্ট আন্দোলন গড়ে ওঠে। নিজের বাসভূমি বেলঘরিয়া, কামারহাটি অঞ্চলে রাজনৈতিক কর্মী সংগঠন তৈরি করে তুলতে তৎপর হন তিনি। ১৯৪৮ সালে কমিউনিস্ট পার্টি বেআইনি ঘোষিত হলে তিনি আবার বিহার পুলিশের হাতে ধরা পড়েন।
৩১ জানুয়ারী, ১৯৫১ সালে ভগ্নদেহে মানসিকভাবে বিপর্যস্ত অবস্থায় আত্মহত্যা করেন এই বিপ্লবী।
আরিফ খান জয়
আরিফ খান জয় একজন বাংলাদেশী ফুটবল খেলোয়াড় ও রাজনীতিবিদ।
তিনি সংসদ সদস্য হিসাবে নেত্রকোনা-২ আসনের ২০১৪ সালে নির্বাচিত হন। তিনি বাংলাদেশ আওয়ামী লীগ পার্টির একজন সদস্য। তিনি একজন প্রাক্তন পেশাদার ফুটবল খেলোয়াড় এবং সহ-সভাপতি, বাংলাদেশ ফুটবল ফেডারেশনের, জয়কে দায়িত্ব দেওয়া হয়েছিল যুব ও ক্রীড়া মন্ত্রণালয়ের একজন উপমন্ত্রী হিসাবে, একজন প্রাক্তন পেশাদার ক্রীড়াবিদ হিসাবে তিনিই প্রথম ব্যক্তি যিনি এই মন্ত্রণালয়ের দ্বায়িক্ত পান।
খলিল রহমান
খলিল রহমান (জন্ম: ১৬ই এপ্রিল, ১৯৮৩) বাংলাদেশের একজন রাজনৈতিক কার্টুনিস্ট। তার করা কার্টুন স্থান পেয়েছে বেশকিছু নেত্রীস্থানীয় বাংলা সংবাদপত্রের সামনের পাতায়, যার মধ্যে রয়েছে "দৈনিক যুগান্তর" এবং "দৈনিক সমকাল"।
খলিল রহমান ১৯৮৩ সালে জন্মগ্রহণ করেন এবং ঝিনাইদহ জেলার একটি ছোট গ্রামে তার শৈশব কাটে। তার স্কুলের দিনগুলি থেকে তিনি জাতীয় দৈনিকসমূহের জন্য কার্টুন আঁকতেন। কিন্তু রাজনৈতিক কার্টুনিস্ট হিসেবে তিনি তার কর্মজীবন শুরু করেন "নিউ ন্যাশন" পত্রিকায় ২০০৩ সালে, এসময় তিনি বিশ্ববিদ্যালয়ে অধ্যয়নরত ছিলেন। এই পত্রিকায় তিনি ২ বছর কাজ করার পর তিনি যোগ দেন করেন একটি বাংলা দৈনিক পত্রিকায়। খলিল রহমান এই পত্রিকার জন্য কাজ করেন প্রায় ৩ বছর। এরপর, তিনি কার্টুনিস্ট পদে যোগদান করেন শীর্ষস্থানীয় জাতীয় দৈনিক "সমকালে"। তার আঁকা কার্টুন ৫ বছর ধরে নিয়মিতভাবে প্রকাশিত হত এই দৈনিকের প্রথম পাতায়।
বর্তমানে খলিল রহমান রাজনৈতিক কার্টুনিস্ট হিসাবে বাংলাদেশের জনপ্রিয় দৈনিক পত্রিকা "দৈনিক যুগান্তরে" কাজ করছেন।
তার কর্মজীবনের প্রারম্ভিক দিন থেকেই তার রাজনৈতিক কার্টুনগুলো শক্তিশালী বার্তা বহন করত। তার কার্টুনগুলোতে বেশিরভাগই রাজনৈতিক সহিংসতা, অবিচার, দুর্নীতি, ঢাকা শহরের ট্রাফিক জ্যাম, এর লোড শেডিং তার পাশাপাশি সামাজিক অশুভ শক্তিগুলোর বিরুদ্ধে বার্তার প্রতিফলন দেখা যায়। আন্তর্জাতিকভাবে তার কার্টুনগুলো প্রচারিত হয় সিএজিএলই ডটকম (cagle.com) এর মাধ্যমে। সিএজিএলই হল সারা বিশ্বের মধ্যে অন্যতম জনপ্রিয় ও বৃহৎ সম্পাদকীয় কার্টুনের ওয়েবসাইট, যাতে প্রকাশিত হয় বিশ্বের ৮৫০টিরও বেশি পত্রিকার সম্পাদকীয় কার্টুন এবং কলাম। খলিলের কার্টুনের আঁচরের ভিতর কোন একটি ঘটনার পিছনে লুকানো সত্য ঘটনা খুঁজে বের করার ক্ষমতা রয়েছে। তার কার্টুন সম্পর্কে আমেরিকার পুলিৎজার পুরস্কার বিজয়ী কার্টুনিস্ট স্টিভি সেক বলেছেন, 'খলিল রহমান এর কার্টুন গুলো হল টাটকা ও রসাত্মক চাক্ষুষ আনন্দ। তার স্পন্দনশীল অঙ্কন শৈলীর সঙ্গে তিনি বিজ্ঞের মত মন্তব্য করেছে আজকের বিষয়বালীর উপর চতুরতা ও চারুতা বজায় রেখে।"
বাংলাদেশের বিখ্যাত কার্টুনিস্ট রফিকুন নবী (রনবী), শিশির ভট্টাচার্য্য প্রমুখ তার কার্টুনের প্রশংসা করেছে।
জুলহাজ মান্নান
জুলহাজ মান্নান (ইংরেজি: Xulhaz Mannan; ১২ই অক্টোবর, ১৯৭৬ – ২৫শে এপ্রিল ২০১৬) ছিলেন ঢাকাস্থ মার্কিন যুক্তরাষ্ট্রের দূতাবাসের একজন কর্মকর্তা ও বাংলাদেশের প্রথম ও একমাত্র সমকামীদের পত্রিকার প্রতিষ্ঠাতা। তিনি ও অন্য আর একজন এলজিবিটি কর্মী মাহবুব রাব্বি তনয় একসাথে তার অ্যাপার্টমেন্টে ছুরিকাঘাতের আক্রমণে নিহত হন।
মান্নান এর মা হলেন শিক্ষা মন্ত্রণালয়ের একজন অবসরপ্রাপ্ত কর্মকর্তা এবং বড় ভাই ছিলেন, ঢাকা স্টক এক্সচেঞ্জের, ভাইস প্রেসিডেন্ট। তার বড় বোন হলেন একজন ফার্মাসিস্ট, যিনি বসবাস করেন মার্কিন যুক্তরাষ্ট্রে। তার বাবা মারা যান বেশ কয়েক বছর আগে, যিনি সক্রিয়ভাবে জড়িত ছিলেন ১৯৭১ সালে সংগঠিত হওয়া বাংলাদেশের স্বাধীনতা আন্দোলনে।
মান্নান জন্মগ্রহণ করেন ১২ই অক্টোবর ১৯৭৬ সালে। তিনি তার এসএসসি এবং এইচএসসি (১৯৯৩) সম্পন্ন করেন, ঢাকা রেসিডেনসিয়াল মডেল কলেজ থেকে। তিনি জুনিয়র স্কুল থেকেই জড়িত ছিলেন বিভিন্ন সাংস্কৃতিক কার্যক্রমের সাথে। তারপর তিনি বি.কম সম্পন্ন করেন ঢাকা সিটি কলেজ থেকে। এরপরে তিনি পড়াশোনা করেন ঢাকা বিশ্ববিদ্যালয়ে এবং আন্তর্জাতিক সম্পর্ক বিভাগ থেকে স্নাতক ডিগ্রী সম্পন্ন করেন। ২০০৩ সালে তিনি একটি মাস্টার্স ডিগ্রী লাভ করেন, সোশ্যাল সায়েন্সেসের, পিস এন্ড কনফ্লিক্ট স্টাডিজের উপর।
তিনি তার কর্মজীবন শুরু করেন এমজিএইচ গ্রুপে কাজের মাধ্যমে, এবং পরে যোগ দেন ঢাকাস্থ মার্কিন দূতাবাসে, রাষ্ট্রদূতের একজন প্রটোকল কর্মকর্তা হিসাবে ২০১৫ সাল পর্যন্ত এবং তারপর সেপ্টেম্বর ২০১৫ সালে তিনি ইউএসএইড -এ চাকরীতে যোগদান করেন। তিনি তার দ্বাপ্তরিক কাজের বাইরের আরো অনেক কার্মকান্ডের সাথে জড়িত থাকতেন। তিনি এনটিভির একটি প্রডাকশনের সাথে প্রথম থেকেই স্ক্রিপ্ট লেখক হিসাবে জড়িত ছিলেন। ফটোগ্রাফি, ভ্রমণ, হাইকিং, ইভেন্ট সংগঠিত করা ছিল তার বেশকিছু শখ।
মান্নান ছিলেন, "রূপবান"  ম্যাগাজিনের প্রতিষ্ঠাতা ও প্রকাশক", "যা বাংলাদেশের সমকামী সম্প্রদায়ের একমাত্র পত্রিকা, এটি ২০১৪ সালে প্রথম প্রকাশিত হয়। তিনি মানবাধিকার বিষয়ে প্রচুর কাজ করতেন, বিশেষ করে বাংলাদেশের এলজিবিটি সম্প্রদায়ের মানবাধিকার বিষয়ে। তিনি সফলভাবে, একটি "রেইনবো র‍্যালি" আয়োজন করেন ঢাকায়, ১৪ই এপ্রিল ২০১৫ সালে, যদিওবা ২০১৬ সালে নতুন করে করতে চাওয়া এই সমাবেশ বাতিল করাতে হয়েছিল পুলিশের নির্দেশনার কারণে।
২৭শে এপ্রিল ২০১৬ সালে, বাংলাদেশের প্রধানমন্ত্রী শেখ হাসিনার সমালোচনা করেন তার লেখার, এটিতে থাকা প্রাপ্তবয়স্ক বিষয়বস্তুর সাথে তুলনা করে।
এপ্রিল ২০১৬ সালের প্রথম দিকে যুব এলজিবিটিদের নিয়ে "রেইনবো র‍্যালি" আয়োজন করার চেষ্টা করার পর তিনি মৃত্যুর হুমকি পান। এরপর মান্নান ও অন্য একজন এলজিবিটি কর্মী মাহবুব রাব্বি তনয় একসাথে তার অ্যাপার্টমেন্টে ছুরিকাঘাতের আক্রমণে নিহত হন। একজন প্রতক্ষ্যদর্শীর মাধ্যমে জানা যায়, পাঁচজন লোক, ঘটনাস্থল থেকে "আল্লাহু আকবার" ("আল্লাহ মহান") বলতে বলতে পালিয়ে যায়। আনসার-আল-ইসলাম, আল-কায়েদার-সাথে সংযুক্ত একটি গ্রুপ এই খুনের হামলার দায় স্বীকার করেছে।
মেটি নোয়েস
ম্যাডিলিন অ্যাশলে "মেটি" নোয়েস (জন্ম আগষ্ট ২৫, ১৯৯৭), একজন মার্কিন গায়িকা, যিনি নরওয়েজিয়ান ডিজে কাইগোর সাথে তার একটি গানে কাজ করার জন্য সবার নিকট পরিচিত।
২০১৬ সালে, নোয়েস তার "নোয়েস কমপ্লেন্ট" ইপিটি প্রকাশ করেন।
নোয়েস, মার্কিন যুক্তরাষ্ট্রের মিসিসিপি রাজ্যের করিন্থ শহরে তার বোন এব্বির সাথে বেড়ে ওঠেন এবং হাই স্কুল থেকে স্নাতক পাওয়ার পর তিনি ক্যালির্ফোনিয়া রাজ্যের লস অ্যাঞ্জেলেস শহরে চলে আসেন।
২০১৫ সালে নোয়েস, নরওয়েজিয়ান ডিজে কাইগোর "স্টে" নামক গানে তার কন্ঠ দেন। তিনি আরো কন্ঠ দেন জনপ্রিয় কানাডিয়ান পপ গায়ক দ্য উইকেন্ড এর "এন্জেল" গানটিতে। ২০১৫ সালে, তিনি মনস্তাত্ত্বিক গোয়েন্দা কাহিনী সংবলিত মার্কিন চলচ্চিত্র "সিকরেট ইন দেয়ার আইস" এর সাউন্ডট্রেক অ্যালবামের অংশ হিসেবে তার "হান্টেড" এককটি প্রকাশ করেন। ২০১৬ সালে, তিনি আত্বপ্রকাশকারী স্যোলো একক "ইন মাই মাইন্ড" প্রকাশ করেন, এর সাথে তিনি নেদ্যারল্যান্ডের ডিজে দল/ ড্যুও ইয়লো ক্ল এর একক "ড্রাউনিং ইন দ্য সেপ্পেইন" এ তার কন্ঠ প্রদান করেন।
দ্য চাইল্ড অফ দ্য ক্যাভার্ন
লেজ আন্দ নোয়া (আক্ষরিক অর্থে দ্য ব্ল্যাক ইন্ডিস) হল ফরাসি লেখক জুল ভার্নের লেখা একটি উপন্যাস যা ১৮৭৭ সালের মার্চ ও এপ্রিলে "লে টেম্পস" পত্রিকায় ধারাবাহিকভাবে ছাপা হয়। এর পরপরই পিয়েরে-জুল হেতজেল উপন্যাসটি প্রকাশ করেন। স্যাম্পসন লো, মার্সটন, সার্ল ও রিভিংটন ১৮৭৭ সালের অক্টোবর মাসে দ্য চাইল্ড অফ দ্য ক্যাভার্ন, বা স্ট্রেঞ্জ ডুইংস আন্ডারগ্রাউন্ড নামে বইটির প্রথম ইউকে সংস্করণ প্রকাশ করে। উপন্যাসটির অন্যান্য ইংরেজি শিরোনামের মধ্যে রয়েছে ব্ল্যাক ডায়মন্ডস ও দ্য আন্ডারগ্রাউন্ড সিটি।
স্কটল্যান্ডের স্টার্লিংয়ের নিকটে অবস্থিত অ্যাবেরফয়েল গ্রামের খনিশ্রমিক সম্প্রদায়ের ভাগ্য নিয়ে রচিত এই উপন্যাসে প্রায় দশ বছরেরও বেশি সময়ের কাহিনী তুলে ধরা হয়েছে। প্রাক্তন সহকর্মীর কাছ থেকে চিঠি পেয়ে খনি প্রকৌশলী জেমস স্টার অ্যাবেরফয়েল খনির উদ্দেশ্যে যাত্রা শুরু করে। পুরনো এই খনিটির খননকাজ দশ বছর আগেই শেষ হয়ে গিয়েছে বলে ভাবা হত। স্টার দেখতে পায় খনির তত্ত্বাবধায়ক সাইমন ফোর্ড তার পরিবার নিয়ে খনির গভীরে একটি কুটিরে বাস করছে। ফোর্ড একটি বড় কয়লার শাখার উপস্থিতি খুঁজে পেয়েছে জানতে পেরে সে বিস্মিত হয়ে যায়। এক্ষেত্রে সাইমন ফোর্ডের সঙ্গী তার স্ত্রী ম্যাজ ও প্রাপ্তবয়স্ক পুত্র হ্যারি।
কাহিনীর শুরু থেকেই প্রধান চরিত্রগুলোকে ঘিরে রহস্যময় ও ব্যাখ্যাতীত ঘটনা ঘটতে শুরু করে। প্রথমদিকে এর পেছনে গবলিন ও ফায়ারমেইডেনদের দায়ী করা হয়।
কয়লার নতুন শাখাটি আবিষ্কারের কিছুদিনের মধ্যেই লক ম্যালকম নামক ভূগর্ভস্থ হ্রদের চারদিক ঘিরে গড়ে উঠে একটি নতুন শহর ও সম্প্রদায়টি পুনরুজ্জীবিত হয়ে উঠে।
অমঙ্গলকারী কোন শক্তির প্রভাবে সব ঘটছে এরূপ সন্দেহে হ্যারি খনির ভিতরে তার অনুসন্ধান অব্যাহত রাখে। খনির গভীরে একটি খাদে সে নেল নামক এক অল্পবয়সী অনাথ মেয়েকে খুঁজে পায়। পরবর্তী কয়েক বছরের বিভিন্ন ঘটনার মধ্য দিয়ে সাইমন ও ম্যাজ নেলকে দত্তক নেয়। খনির বাইরে কখনো সে যায়নি, এ তথ্যটি ছাড়া নেল নিজের অতীত সম্পর্কে কিছুই প্রকাশ করে না।
অবশেষে হ্যারি ও নেল তাদের বিয়ের ঘোষণা দিলে রহস্যময় ঘটনাগুলোর সমাপ্তি ঘটে। সবগুলো ঘটনাই খনির আরেক সাবেক কর্মচারী সিলফ্যাক্স ঘটিয়েছে তা নিশ্চিতভাবে জানা যায়। সিলফ্যাক্স ও তার প্রশিক্ষিত তুষার প্যাঁচা খনিটি বন্ধ হওয়ার সময় থেকে এতে বাস করছিল।
ভার্নের লেখা আরও অনেক চরিত্রের মতই রয়্যাল ইন্সটিটিউশানের একজন সম্মানিত সদস্য জেমস স্টার তৎকালীন শিক্ষিত "অভিজাত সম্প্রদায়ের" সদস্য ছিল।
গুরুচাঁদ ঠাকুর
গুরুচাঁদ ঠাকুর (১৩ মার্চ, ১৮৪৬ - ১৯৩৭) একজন বাঙালি সমাজসংস্কারক ও শিক্ষাব্রতী। মতুয়া ধর্মের উন্নতি, দলিত হিন্দুদের শিক্ষা ও সামাজিক উন্নয়নের কাজ করেছেন।
অধুনা বাংলাদেশের ফরিদপুর জেলার সাফলিডাঙা গ্রামে জন্মগ্রহন করেন গুরুচাঁদ। পিতা ছিলেন মতুয়া আন্দোলনের সূচনাকারী হরিচাঁদ ঠাকুর। সামাজিক বৈষম্যের কারনে গুরুচাঁদ কোনো বিদ্যালয়ে ভর্তি না হতে পারলে পিতা হরিচাঁদ তাকে মাদ্রাসায় ভর্তি করেন। ও পরামর্শ দেন ভবিষ্যতে শিক্ষার উন্নতি করার। পিতার মৃত্যুর পর এই সামাজিক আন্দোলনের দায়িত্ব নেন গুরুচাঁদ।
অনুন্নত শ্রেনীর শিক্ষাবিস্তার ও জীবনযাত্রার মানোন্নয়ননের ওপর বিশেষভাবে জোর দেন গুরুচাঁদ ঠাকুর। সামাজিক ও বর্ণহিন্দুর বাধা অতিক্রম করে ১৮৮০ সালে ওড়িয়াকান্দিতে প্রথম বিদ্যাকয় স্থাপন করেন। তার উৎসাহে ১৮ বছরের মধ্যে এটি প্রাথমিক স্তর হতে উচ্চ বিদ্যালয়ে উন্নিত হয়। অস্পৃশ্যতা দুরীকরণ ও শিক্ষা বিস্তারের ক্ষেত্রে গণ আন্দোলনের সূচনা করেছিলেন তিনি। ৯০ বছরের জীবনে ১৮১২ টি স্কুল প্রতিষ্ঠা করেন বাংলাদেশের গ্রামাঞ্চলে। ১৮৮১ সালে তার উদ্যোগে ও সভাপতিত্বে খুলনার দত্তডাঙায় প্রথম নমঃশূদ্র মহা সম্মেলন হয়। চন্ডাল জাতিকে নমশুদ্র জাতিতে উত্তরনের আন্দোলনে নেতৃত্ব দেন। তার চেষ্টায় একটি প্রতিনিধিদল ১৯০৭ সাকে বাংলা ও আসাম গভর্নর জেনারেলের কাছে এই মর্মে প্রতিবেদন পেশ করেন। যার সাফল্যস্বরূপ ১৯১১ সালের জনগনায় নমশূদ্র নামটি পরিচিতি লাভ করেছিল। তার মৃত্যুর পর এই আন্দোলনের দায়িত্ব নেন রাজনীতিবিদ ও সাংসদ প্রমথরঞ্জন ঠাকুর। দেশবিভাগের পর মতুয়া মহাসঙ্ঘের প্রধান কেন্দ্র গড়ে ওঠে পশ্চিমবঙ্গ রাজ্যের উত্তর চব্বিশ পরগণা জেলার ঠাকুরনগরে।
মতুয়া সম্প্রদায়ের মানুষের কাছে পশ্চিমবঙ্গের ঠাকুরবাড়ি ও মতুয়া ধাম বর্তমানে একটি গুরুত্বপূর্ণ তীর্থ কেন্দ্রে পরিণত হয়েছে। মতুয়া ধাম ঠাকুরনগর রেলওয়ে স্টেশন থেকে ১ কিলোমিটারের মধ্যে অবস্থিত। প্রতিবছর চৈত্র মাসে মতুয়া সম্প্রদায়ের গুরু হরিচাঁদ ও তার পুত্র গুরুচাঁদ ঠাকুরের আদর্শে মতুয়া ধামে মতুয়া মহামেলা বসে।
পাওলিনিয়ো
হোসে পাওলো বেজেরা মার্সিয়েল জুনিয়র, যিনি পাওলিনিয়ো নামে পরিচিত, (জন্ম: ২৫ জুলাই, ১৯৮৮) একজন পেশাদার ব্রাজিলীয় ফুটবলার যিনি চীনের দল "গুয়াংজু এভারগ্রান্দে" এবং ব্রাজিল জাতীয় দল এর হয়ে সেন্ট্রাল মিডফিল্ডার এবং ডিফেন্সিভ মিডফিল্ডার হিসেবে খেলেন।
পাওলিনিয়ো তার পেশাদার ক্যারিয়ার শুরু করে লিথুনিয়ার ক্লাব "এফসি ভিলনিয়াস" এর হয়ে ২০০৬ সালে। ২০০৭ সালে তিনি পোলিশ ক্লাব "ইউকেএস উস" এ যোগ দেন। ২০০৮ সালে তিনি ব্রাজিলের সাও পাওলোর "পাও দে আকুসার" ক্লাবে যোগ দেন যেখানে তিনি কৈশোরে প্রশিক্ষন নিয়েছেন। ২০০৯ সালে ব্রাজিলের ক্লাব "ব্রাগানটিনো" তে যোগ দেন পাওলিনিয়ো। ২০১০ সালে তিনি করিন্তিয়াস এ যোগ দেন যেখানে তিনি ২০১৩ সাল পর্যন্ত খেলেন। ২০১৩ সালে তিনি ইংলিশ ক্লাব টটেনহ্যাম এ যোগ দেন তৎকালীন ক্লাব রেকর্ড ১ কোটি ৭০ লক্ষ পাউন্ডে। ২০১৫ সালে তিনি চীনের ক্লাব "গুয়াংঝু এভারগ্রান্দে" তে যোগ দেন। ২০১৭ সালে বার্সেলোনা তাকে ৪ কোটি ইউরোর বিনিময়ে কিনে আনে। ২০১৮ সালে তিনি এক বছরের জন্য ধারে চীনা ক্লাব গুয়াংজু এভারগ্রান্দেতে ফিরে যান।
১৪ সেপ্টেম্বর ২০১১ পাওলিনিয়োর ব্রাজিল জাতীয় দল এ অভিষেক হয় আর্জেন্টিনা জাতীয় দল এর বিপক্ষে। তিনি ২০১৩ সালের ফিফা কনফেডারেশন্স কাপ জয়ী দলের সদস্য ছিলেন। তিনি টুর্নামেন্টের "ব্রোঞ্জ বল" অর্জন করেন। ২০১৭ সালে উরুগুয়ে জাতীয় দল এর বিপক্ষে বিশ্বকাপের বাছাইপর্বের ম্যাচে তিনি ব্রাজিলের হয়ে প্রথম হ্যাটট্রিক করেন।
করিন্তিয়াস
গুয়াংজু এভারগ্রান্দে
বার্সেলোনা
ব্রাজিল
হ্যারি বয়েল
হেনরি ফ্রেডেরিক (হ্যারি) বয়েল (; জন্ম: ১০ ডিসেম্বর, ১৮৪৭ - মৃত্যু: ২১ নভেম্বর, ১৯০৭) নিউ সাউথ ওয়েলসের সিডনিতে জন্মগ্রহণকারী শীর্ষস্থানীয় অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। দলে তিনি মূলতঃ ডানহাতি মিডিয়াম বোলিং করতেন। পাশাপাশি ডানহাতে নিচেরসারিতে ব্যাটহাতে কার্যকরী ভূমিকা পালন করতেন তিনি। ১৮৭০-এর দশকের শেষভাগ থেকে ১৮৮০-এর দশকের সূচনাকাল পর্যন্ত অস্ট্রেলিয়ার পক্ষে টেস্ট ক্রিকেটে অংশগ্রহণ করেছেন হ্যারি বয়েল।
বয়েল ভিক্টোরিয়ার প্রতিনিধিত্ব করেছেন। ১৮৭৮, ১৮৮০ ও ১৮৮২ সালে সফরে আসলে ইংল্যান্ড দলের বিপক্ষে প্রস্তুতিমূলক খেলায় অনিন্দ্যসুন্দর ক্রীড়াশৈলী উপহার দেন। বয়েলের কিছুটা আপত্তি স্বত্ত্বেও ১৮৮০ সালের সফরকে ঘিরে অধিনায়ক করা হয়। তবে, তাদের প্রত্যাবর্তনের পূর্বেই দলীয় সিদ্ধান্তে তাঁর পরিবর্তে বিলি মারডককে অধিনায়ক মনোনীত করা হয়। অসাধারণ মিডিয়াম-পেসার হিসেবে বয়েলের সেরা সাফল্য এসেছে বলের নিখুঁততা ও ব্যাটসম্যানের দূর্বলতা প্রমাণে সক্ষমতাকে ঘিরে। ইংরেজ পরিবেশেই তাঁর বোলিং মূলতঃ কার্যকরী ছিল। বল হাতে তাঁর এ অর্জনগুলো প্রায়শঃই দলীয় সঙ্গী ‘দ্য ডেমন বোলার’ নামে পরিচিত ফ্রেড স্পফোর্থের কারণে আড়ালে ঢাকা পড়তো।
কাছাকাছি এলাকায় ফিল্ডিং করেও যথেষ্ট সুনাম কুড়িয়েছেন তিনি। নিচেরসারিতে ব্যাটিং করেও সাহসিকতার পরিচয় দিয়েছেন। সর্বমোট ১২ টেস্টে অংশ নিয়েছেন। ২০.০৩ গড়ে ৩২ উইকেট লাভ করেছেন তিনি।
১৮৭০-এর দশকের মাঝামাঝি সময় কার্লটন ফুটবল ক্লাবের পক্ষে অস্ট্রেলীয় রুলস ফুটবলার হিসেবেও খ্যাতি অর্জন করেন। ২১ নভেম্বর, ১৯০৭ তারিখে ভিক্টোরিয়ার পূর্ব বেন্ডিগো এলাকায় ৫৯ বছর বয়সে তাঁর দেহাবসান ঘটে।
গৌরি লঙ্কেশ
গৌরি লঙ্কেশ(২৯ জানুয়ারী ১৯৬২ - ৫ সেপ্টেম্বর ২০১৭) ছিলেন একজন ভারতীয় সাংবাদিক. তিনি লংকেশ পত্রিকার সম্পাদক ছিলেন। ৫ ই সেপ্টেম্বর, ২০১৭ তারিখে তার বাড়ির (রাজারাজেশ্বরী নগর, ব্যাঙ্গালোর) বাইরে অজানা আতাতীয়দের হাতে গুলিবিদ্ধ হন। তার মৃত্যুর সময়, গৌরি ডানপন্থী হিন্দু চরমপন্থীর সমালোচনার জন্য পরিচিত ছিলেন এবং তিনি সমাজের মূলধারায় অনেক নকশালিকে ফিরিয়ে আনতে চেষ্টা করেন, তিনি একটি নকশাল সহানুভূতিশীল ছিলেন।
সিংহ (রঙ)
সিংহ (Lion) রঙটি গড়পড়তা সিংহের গায়ের রঙ।
সিংহ ফেলিডি পরিবারের শিকারী প্রাণী যা আফ্রিকা ও ভারতে দেখা যায়। সাহিত্যে একে প্রায়শই "পশুরাজ" বলা হয়।
ইংরেজি রঙনাম হিসেবে "lion" প্রথম ব্যবহৃত হয় ১৫৫১ সালে।
রঙটির উৎস: ISCC-NBS Dictionary of Color Names (1955)--Color Sample of Lion (color sample #76).
পিগমেন্ট
পিগমেন্ট (pigment) বা রঙ্গক হলো এমন একটি উপাদান যা প্রতিফলিত বা প্রেরিত আলোর কোনো কোনো তরঙ্গদৈর্ঘ্য শোষণ করে তার রঙ বদলে দেয়। আলোর বিভিন্ন রকম বিকিরণ, যেমন প্রতিপ্রভা (fluorescence) বা অনুপ্রভা (phosphorescence) থেকে এই ভৌত প্রক্রিয়াটি ভিন্ন।
অনেক বস্তুই বেছে বেছে আলোর নির্দিষ্ট কোনো তরঙ্গদৈর্ঘ্য শোষণ করে। কিন্তু মানুষ সেসব বস্তুই পিগমেন্ট হিসেবে ব্যবহার ও বিকশিত করেছে সেগুলো অন্যান্য বস্তুকেও ঠিকভাবে রঞ্জিত করতে পারে। একটি পিগমেন্টে অবশ্যই সেই তীব্র টিন্টিং ক্ষমতা থাকতে হবে যা উদ্দীষ্ট বস্তু রঙ করতে প্রয়োজনীয়। আর পরিবেশের স্বাভাবিক তাপমাত্রায় কঠিন অবস্থায় টিকে থাকতে হবে।
চিত্রকলা ও শিল্পক্ষেত্রে প্রয়োগের জন্য স্থায়িত্ব ও টেকসইতা দুটি আকাঙ্ক্ষিত বৈশিষ্ট্য। যেসব পিগমেন্ট দীর্ঘস্থায়ী নয় সেগুলোকে বলে fugitive বা ভঙ্গুর। এগুলো সময়ের সাথে সাথে অথবা কড়া আলোতে রাখলে উজ্জ্বলতা হারায় বা কালচে হয়ে যায়।
পিগমেন্ট ব্যবহার করে পেইন্ট, কালি, প্লাস্টিক, তন্তু, প্রসাধনী, খাদ্য এবং অন্যান্য বিবিধ দ্রব্য রঙ করা হয়। ম্যানুফ্যাকচারিং এবং দৃশ্যশিল্পে ব্যবহৃত অধিকাংশ পিগমেন্টই শুষ্ক রঙকণিকা (colorant), সাধারণত মিহিভাবে গুঁড়ো করা। এই গুঁড়ো মেশানো হয় তুলনামূলক নিরপেক্ষ বা বর্ণহীন বাইন্ডারের (বা বাহকের) সাথে যা পিগমেন্টকে মিশ্রিত করে এবং রঙ মেখে যায়।
পিগমেন্ট (রঙ্গক) ও ডাই (রঞ্জক) এর মধ্যে একটি পার্থক্য হলো: পিগমেন্ট রঙবাহকে অদ্রবণীয় (ফলে সৃষ্টি হয় মিশ্রণ), কিন্তু ডাই হয় তরল বা দ্রবণীয় (ফলে সৃষ্টি হয় দ্রবণ)। কোনো রঙকণিকা পিগমেন্ট না ডাই হিসেবে কাজ করবে তা নির্ভর করে সংশ্লিষ্ট বাহকের ওপর। কোনো কোনো ক্ষেত্রে, দ্রবণীয় ডাইকে ধাতব লবণের সাথে দ্রবীভূত করে থিতিয়ে পিগমেন্ট তৈরি করা যায়। এরকম উৎপন্ন পিগমেন্টকে বলে লেক পিগমেন্ট। আর জৈব পিগমেন্ট (biological pigment) বলতে দ্রাব্যতা নির্বিশেষে সব রঙিন পদার্থকেই বোঝায়।
২০০৬ সালে সারাবিশ্বে ৭.৪ মিলিয়ন টন জৈব, অজৈব ও বিশেষ পিগমেন্ট বাজারজাত করা হয়েছে। পরিমাণের হিসাবে সর্বাধিক বাজারজাত করেছে এশিয়া, তারপর যথাক্রমে ইউরোপ এবং উত্তর আমেরিকা। ২০২০ সালের মধ্যে এ থেকে আয় বেড়ে হবে আনুমানিক ৩৪.২ বিলিয়ন মার্কিন ডলার। ২০০৯ সালে পিগমেন্টের বৈশ্বিক চাহিদা ছিল মোটামুটি ২০.৫ বিলিয়ন মার্কিন ডলার, পূর্ববর্তী বছরের প্রায় ১.৫-২% বেশি। সামনের বছরগুলোতে এটি স্থিতিশীল হারে বাড়তে থাকবে বলে মনে করা হচ্ছে। ২০১৫ সালে পিগমেন্টের বৈশ্বিক বিক্রয়ের অর্থমূল্য হবার কথা ২৪.৫ বিলিয়ন মার্কিন ডলার এবং ২০১৮ সালে ২৭.৫ বিলিয়ন মার্কিন ডলার।
প্যানারোমা মুভিজ
প্যানারোমা মুভিজ হচ্ছে একটি বাংলাদেশী চলচ্চিত্র চলচ্চিত্র নির্মাণ ও বিতরণকারী প্রতিষ্ঠান। ২০০০ সালে মনতাজুর রহমান আকবর ও মনজুরুল হাসান কর্তৃক কোম্পানীটি প্রতিষ্ঠা করা হয় এবং তাদের প্রথম চলচ্চিত্র কুখ্যাত খুনী, যা ২০০০ সালে মুক্তি পায় ছবিটি সাড়ে তিন কোটি টাকা আয় করে। এর পর এই কোম্পানি থেকে পর পর ৫ টি ছবি মুক্তি পায়। সকল ছবি বানিজ্জিকভাবে সফল। ২০০৫ সালে অ্যাকশন লেডি প্রযোজনা পর থেকে প্রতিষ্ঠানটি স্থগিত হয়ে যায়।
ক্লাইড এবং উইলিস
ক্লাইড এবং উইলিস (ব্রিটিশ ইংরেজি ভাষা: The Clyde and Willis Show)একটি আমেরিকান 3D অ্যানিমেটেড কমেডি কার্টুন যা 31 জানুয়ারি, 2017 তারিখে ইউটিউবে প্রচারিত হয়। অ্যানিমেটেড শো ফ্ল্যাশ এবং 3D অ্যানিম্যান্ট, অ্যান্ড্রু হেন্ড্রিক উইলসন দ্বারা তৈরি করা হয়েছিল। এই শোটি ইংল্যান্ডের দুই বন্ধুকে অনুসরণ করে, যা আমেরিকাতে চলে যায়, তাদের নাম হল ক্লাইড হ্যারিসন এবং উইলিস হেনিংগ।
তারা পাগল এডভেন্ঞার ট্যুরিজম উপর যান। শো স্টিফেন জি এন্ডারসনকে ক্লেড হ্যারিসনের কন্ঠস্বর এবং অ্যান্ড্রু উইলসনের উইলিস হেন্জিনের কণ্ঠের কথা উল্লেখ করেছেন, সম্প্রতি নিউইয়র্কের ব্র্যাডবেরি টাউন শহরে বসবাসকারী দুজন বন্ধু, তারা পূর্বে মার্কিন যুক্তরাষ্ট্রের মিসিসিপি, গুটেনন সিটিতে বসবাস করত। আমেরিকা যাওয়ার আগে, তারা ইংল্যান্ডে লন্ডনে বসবাস করত।
সিরিজের কিছু ছোটখাট অক্ষর রয়েছে। ক্লাইড ও উইলিসের সেরা বন্ধু ইউরোপ, জ্যাকব জনসন। ইয়াকুব একটি clumsy 16 বছর বয়েসী বুদ্ধি যিনি একটি jerk কখনও কখনও হয়। শো এর বিবৃতি জননী সাংবাদিক। তিনি একটি গল্প লেখক, এবং বেশিরভাগ সাংবাদিক হিসাবে পরিচিত। তিনি ক্লেড এবং উইলিসের গল্প তৈরি করেছেন এমন ব্যক্তি হিসেবেও পরিচিত।
যেহেতু, জনি এছাড়াও বারকির নামে একটি পোষা কুকুর রয়েছে, একটি কুকুর মনে করে যে জনি একটি বোকা। শো ব্যর্থ হয় নিকটোনস নেটওয়ার্ক পাইলটদের অংশ। এটি দ্বিতীয় অ্যানিমেটেড ইন্টারনেট ওয়েব সিরিজ, যা ওয়েইনকে স্বাগত জানায়।
এটি 3 ডি CGI এ অ্যানিমেটেড ছিল নিকোলডিয়ান কার্টুনগুলির একটি হিসাবে পরিচিত। ২010 সালের ২0 ফেব্রুয়ারি, নিকোলডিয়ানের রাষ্ট্রপতি সিমা জারঘামি কর্তৃক আনুষ্ঠানিকভাবে এই শোটি বাতিল করা হয়।
এই সিরিজটি দুটি বাড়িতে এবং একই বাড়িতে বসবাসকারী রুমমেটদের প্রায় স্পিন হয়, ক্লাইড এবং উইলিস। ক্লিড হ্যারিসন, ব্র্যাডবারি উচ্চের 16 বছরের একটি ছাত্রী এবং তার সেরা বন্ধু উইলিসের সাথে বসবাস করেন। উইলিস, তিনি ক্লডের চেয়ে অনেক বেশি স্মার্ট, এবং কখনও কখনও তিনি রাগ করেছেন যখন তিনি একটি বিশাল বোকা।
আরো ক্লায়দ এবং উইলিসকে অনুপ্রাণিত শো হল রেন অ্যান্ড স্টিমপি শো। অ্যান্ড্রু ঘোষণা করেন যে ক্লিডি এবং উইলিগুলি রেন এবং স্টিম্পির মানব সংস্করণগুলির উপর ভিত্তি করে তৈরি, ক্লিডি রেন এবং উইলিস স্টিমপি। তিনি রেন এবং স্টিম্পির মতই একটি রেজাল্ট মুড আছে। রকো এর আধুনিক জীবনের এই দ্বিতীয় প্রেরণায় অনুপ্রাণিত হয়। নোংরা জঘন্য এবং যৌন প্রচারণা রকো এর আধুনিক জীবনে ব্যবহৃত বুদ্ধি এবং যৌন হয়রানি হয়, এবং এই নিকোলডিয়ন ক্লড এবং উইলিগুলিকে বাতিল করে দিয়েছে।
অনেকেই বলেছে যে এটি কেন বাতিল করা হয়েছিল কারণ এটি নিকোডডিয়ানের জন্য কোন ধরনের শো নয়, এবং সেখানে অনেক অপমানজনক যৌন সংশয় রয়েছে যা শিশুদের জন্য নয়, যেমন রেণ ও স্টিম্পিকে 1995 সালে বাতিল করা হয়েছিল।
শো এর স্রষ্টা অ্যান্ড্রু উইলসন ঘোষণা করেন যে ১২ মে, ২০১৭ তারিখে শো সম্পর্কে একটি সিনেমা হবে, এবং এটি ১৬ মার্চ, ২০২১ এ মুক্তি পাবে। চলচ্চিত্রটির নাম ছিল "ক্লাইড ও উইলিস: টাইম ট্রাভেল"। ছবিটি ১৬ মার্চ, ২০২১ তারিখে মার্কিন যুক্তরাষ্ট্র বিশ্বব্যাপী প্রকাশ করা হবে এবং ২৪ শে ফেব্রুয়ারি, ২০২১ তারিখে।
সুশীল রায়
সুশীল রায় (মৃত্যুঃ ১৮ জুন, ২০১৪) একজন প্রবীন রাজনীতিবিদ ও ভারতের কমিউনিস্ট পার্টি (মাওবাদী) দলের পলিটব্যুরো সদস্য ছিলেন। তিনি মাওবাদ অনুসৃত রাজনীতির জগতে সোম বা "অশোকদা" হিসেবেও পরিচিত ছিলেন। সম্পর্কে তিনি ছিলেন ভারতের স্বাধীনতা সংগ্রামী ও শহীদ দীনেশ গুপ্তের ভাইপো।
১৯৬৩ সালে ভারতের কমিউনিস্ট পার্টিতে যোগ দেন সুশীল রায়। তিনি কলকাতার বাঁশদ্রোনী এলাকায় ট্রেড ইউনিয়ন আন্দোলনের নেতৃত্ব দিতেন। ১৯৬৪ সালে সপ্তম পার্টি কংগ্রেসের পর নবগঠিত ভারতের কমিউনিস্ট পার্টি (মার্ক্সবাদী) দলে যোগ দেন। সাম্রাজ্যবাদী ভিয়েতনাম যুদ্ধের বিরুদ্ধে মিছিল, ১৯৬৬ সালের খাদ্য আন্দোলনে সামনের সারিতে ছিলেন সুশীল। এজন্য তাকে পুলিশি অত্যাচার ও ধরপাকড়ের শিকার হতে হয়েছিল। ১৯৬৭ সালে নকশাল আন্দোলনের প্রভাবে সিপিআই (এম) ছেড়ে নকশালপন্থী রাজনীতিতে যোগদান করেন। ১৯৮০ সালে মাওবাদী কমিউনিস্ট সেন্টার বা এম সি সি দলের সাধারণ সম্পাদক হন। চোখের সমস্যার কারনে সম্পাদকের দায়িত্ব থেকে অব্যহত নেওয়ার আগে এক দশকেরও অধিক সময় তিনি বিহার রাজ্যে এম.সি.সি'র সংগঠন গড়ে তোলার কাজে নিয়োজিত থাকেন। ২০০৪ সালে ভারতের কমিউনিস্ট পার্টি (মার্ক্সবাদী - লেনিনবাদী) (জনযুদ্ধ) ও মাওবাদী কমিউনিস্ট সেন্টারের ঐক্য সম্মেলনে তিনি গুরুত্বপূর্ণ ভূমিকা নেন। ঐক্যবদ্ধ দল সিপিআই (মাওবাদী) এর পলিটব্যুরো সদস্য নির্বাচিত হন। মূলত তিনি ছিলেন দলের প্রবীনতম ও তাত্ত্বিক নেতা।
২০০৫ সালে হুগলী জেলার কোন্নগর হিন্দমোটর এলাকা থেকে তাকে গ্রেপ্তার করা হয় ও কলকাতার প্রেসিডেন্সি জেলে পাঠানো হয়। জামিন পাওয়ার পর একই বছর তাকে ঝাড়খণ্ড পুলিশ গ্রেপ্তার করে ও রাঁচি পাঠায়। তার মুক্তির দাবীতে মানবাধিকার সংগঠন ও বুদ্ধিজীবীরা সরব হন। দীর্ঘদিন বন্দী থাকার পর শারীরিক অবস্থার অবনতি হলে মানবিক বিচারে ঝাড়খণ্ড উচ্চ আদালত তাকে ২০১২ সালে জামিনে মুক্ত করার আদেশ দেন।
সুশীল রায় বয়সজনিত কারনে ও ক্যানসার রোগে ভুগছিলেন। তাকে দিল্লীর অল ইন্ডিয়া ইন্সটিটিউট অফ মেডিক্যাল সায়েন্সে ভর্তি করা হয়। ২০১৪ সালের ১৮ জুন ৭৮ বছর বয়েসে মারা যান সুশীল রায়। তার ইচ্ছানুযায়ী মরদেহ এইমসে দান করা হয়। তার মৃত্যুর পর তার আত্মজীবনীমূলক গ্রন্থ "'আমার স্মৃতিকথা"' প্রকাশিত হয় বাংলাদেশ থেকে।
আখাউড়া-কুলাউড়া-ছাতক লাইন
আখাউড়া-কুলাউড়া-ছাতক লাইন হচ্ছে একটি রেলপথ যা আখাউড়া এবং ছাতককে, বাংলাদেশের কুলাউড়ার সাথে যুক্ত করেছে। এই রেলপথটি বাংলাদেশ রেলওয়ের অধীনস্থ একটি রেলপথ।
চট্টগ্রাম বন্দরের সাথে একটি রেলপথ সংযোগের জন্য "আসামের চা উৎপাদনকারীদের" দাবীর পরিপ্রেক্ষিতে, আসাম বেঙ্গল রেলওয়ে ১৮৯১ সালে বঙ্গের পূর্বাঞ্চলে একটি রেলওয়ে ট্রাক নির্মাণ শুরু করে। চট্টগ্রাম এবং কুমিল্লায় -এর একটি পথ ১৮৯৫ সালে চালু করা হয়। কুমিল্লা–আখাউড়া-কুলাউড়া-বদরপুর অংশ ১৮৯৬-৯৮-এ চালু করা হয় এবং ১৯০৩ সালে লামডিং পর্যন্ত বিস্তৃত করা হয়।
কুলাউড়া-সিলেট অংশটি ১৯১২-১৫ সালে উদ্বোধন করা হয়, শায়েস্তাগঞ্জ-হবিগঞ্জ শাখা লাইন ১৯২৮সালে, শায়েস্তাগঞ্জ-বল্লা শাখা লাইন ১৯২৮ সালে এবং সিলেট-ছাতক বাজার লাইন ১৯৫৪ সালে প্রবর্তন করা হয়।
বাংলাদেশের শাহবাজপুর এবং ভারতের মহিসাসনের মধ্যে একটি মিটারগেজ রেলসেবা বিদ্যমান রয়েছে।
ঢাকা এবং সিলেটের মধ্যে সরাসরি কিছু রেল সেবা রয়েছে, যেমন- পারাবত, জয়ন্তিকা এবং উপবন। এই পথে ওয়ান-ওয়ে ভ্রমণে সাত ঘণ্টার কিছু বেশি সময় লাগে। সিলেট থেকে চট্টগ্রামেও এই পথে ট্রেন চলাচল করে।
সিলেটের নতুন রেলওয়ে স্টেশন ২০০৪ সালে উদ্বোধন করা হয়। এ.কে. রফিক উদ্দিন আহমেদ, এই প্রকল্পের প্রধান স্থপতি হিসেবে "প্রকৌশল এবং প্ল্যানিং কনসাল্টেন্ট লিমিটেডের" প্রতিনিধিত্ব করেন।
মাধবকুণ্ড দক্ষিণবাগ রেলস্টেশন থেকে মাত্র ৩ কিলোমিটার দূরে, যা রিক্সায় চড়ে যাওয়া যায়। সিলেট এবং শ্রীমঙ্গল থেকেও এখানে যাওয়া যায়।
বাংলাদেশ-ভারত সীমান্তের তামাবিল-ডাউকি স্থল সীমান্ত-ক্রসিং সিলেট থেক ৫৫ কিলোমিটার উত্তরদিকে অবস্থিত।
মোহন খান
মোহন খান (জন্ম: ৬ই সেপ্টেম্বর, ১৯৯১) বাংলাদেশের একজন স্প্রিন্টার। তিনি ২০১২ গ্রীষ্মকালীন অলিম্পিকের প্রথমিক বাছাই পর্বের হিট-১ এ ৫ম স্থান অর্জন করেছিলেন এবং যার কারণে তিনি প্রথম রাউন্ডে উত্তীর্ণ হতে পারেনি, কিন্তু এ সময় তিনি তার দৌড়ের একটি ব্যক্তিগত সেরা সময় অর্জন করেন ১১.২৫ সেকেন্ডে ১০০ মিটার দৌড় শেষ করে।
মোহন খান জন্মগ্রহণ করেন বান্দরবন জেলায়। তিনি জীবনে প্রথম বাংলাদেশের জাতীয় পর্যায়ে পুরষ্কার পান ২০০৩ সালে মিরপুরে অনুর্ধ-১৮ জুনিয়ায় মিটে রূপার পদক। এরপর তার স্বরণীয় দৌড় ছিল ২০০৫ সালের চট্রগ্রামের জাতীয় অ্যাথলেটিকসে। যদিও সেখানে তিনি ১০.৫০ সেকেন্ডে ডিসকোয়ালিফাইড হন, এটি ছিল তার সিনিয়র মিটে প্রথম দৌড়।
মোহন খান ২০১২ গ্রীষ্মকালীন অলিম্পিকে অংশগ্রহণ করেন ১০০ মিটার দৌড় প্রতিযোগীতায়। ৪ঠা আগষ্ট, ২০১২ সালে অনুষ্ঠিত হওয়া প্রাথমিক বাছাই পর্বে ৪টি হিট অনুষ্ঠিত হয়। এতে মোট ২৯ জন অংশ নেন, মোহন খান হিট ১ -এ অংশ নেন। এই হিটে মোট সাতটি দেশের প্রতিযোগী অংশ নেয়। বাংলাদেশের পক্ষ থেকে অংশ নেয়া মোহন খান ৬ষ্ঠ লেনে থেকে দৌড় প্রতিযোগীতায় অংশ নেন। সাত জন প্রতিযোগীর মধ্যে তিনি ৫ম স্থান দখল করেন, ১০০ মিটার দৌড় ১১.২৫ সেকেন্ডে শেষ করে। এই হিট-১ এ ১ম স্থান দখল করে ৩য় লেনে থাকা বিলিভিয়ার প্রতিযোগী আর্থার ব্রুনো রোজাস ১০.৬২ সেকেন্ডে ১০০ মিটার দৌড় শেষ করে।
সাইদুর রহমান ডন
সাইদুর রহমান ডন (ইংরেজি: Saidur Rahman Dawn; জন্ম: ১৮ই জানুয়ারি, ১৯৬৩) একজন বাংলাদেশী স্প্রিন্টার। তিনি ১৯৮৪ সালের গ্রীষ্মকালীন অলিম্পিকে পুরুষদের ১০০ মিটার দৌড় প্রতিযোগীতায় অংশ নিয়েছিলেন।
সাইদুর রহমান ডন ছিলেন বাংলাদেশ থেকে অংশ নেয়া প্রথম অলিম্পিয়ান। ১৯৮৪ সালের গ্রীষ্মকালীন অলিম্পিক অনুষ্ঠিত হয় লস এঞ্জিলিস, মার্কিন যুক্তরাষ্ট্রে। এই অলিম্পিকের প্রাথমিক বাছাই পর্বের হিটে আট জনের মাঝে অষ্টম হন তিনি। এই প্রতিযোগীতায় ১০০ মিটার ও ২০০ মিটার উভয় অংশের প্রথমিক বাছাই পর্বে অংশ নেন তিনি। ১০০ মিটার দৌড়ে তার সময় লাগে ১১.২৫ সেকেন্ড আর ২০০ মিটার দৌড়ে তার সময় লাগে ২২.৫৯ সেকেন্ড। সাইদুর রহমান ডন এই প্রতিযোগীতায় অংশ নিয়ে কোন পুরুষ্কার অর্জন করতে না পরলেও তার মাধ্যমে অলিম্পিকের মত একটি বড় ক্রিয়া প্রতিযোগীতায় বাংলাদেশের অংশগ্রহণের সূচনা ঘটে।
লাকসাম রেলওয়ে জংশন
লাকসাম রেলওয়ে জংশন বাংলাদেশের একটি রেলওয়ে স্টেশন এবং দেশের পাঁচটি বৃহত্তম জংশনের একটি। এটি কুমিল্লা জেলার লাকসাম উপজেলায় অবস্থিত। রেল যোগাযোগ ব্যবস্থায়, জংশন হচ্ছে এমন একটি জায়গা, যেখান থেকে দুই বা ততোধিক রেলপথে আসা যাওয়া করতে পারে। যে স্টেশনে বা তার নিকটে কোন "রেলওয়ে জংশন" থাকে, তাকে রেল যোগাযোগ সেবায় জংশন স্টেশন নামে অভিহিত করা হয়। লাকসাম হচ্ছে একটি জংশন স্টেশন।
লাকসাম রেলওয়ে জংশন প্রায় ৩০০ একর সম্পত্তির উপর ১৮৯৩ সালে প্রতিষ্ঠিত হয়। লাকসাম জংশন স্টেশনে বর্তমানে বিরাট স্টেশন বিল্ডিংসহ ৪ টি প্ল্যাটফরম রয়েছে। প্রতিদিন প্রায় ২০ জোড়া ট্রেন লাকসামের উপর দিয়ে দেশের বিভিন্ন প্রান্তে চলাচল করে।
পাঁচবাড়ী ডিগ্রি কলেজ, দিনাজপুর
পাঁচবাড়ী ডিগ্রি কলেজ (সংক্ষেপে: "পাঁচবাড়ী কলেজ") বাংলাদেশের একটি উচ্চতর শিক্ষা প্রতিষ্ঠান। এটি দিনাজপুর শহরের পাঁচবাড়ী এলাকায় অবস্থিত এবং দিনাজপুরের পুরনো ও শীর্ষস্থানীয় শিক্ষা প্রতিষ্ঠানের মধ্যে একটি। প্রতিষ্ঠাকালের দিক দিয়ে এটি দিনাজপুরের প্রতিষ্ঠিত কলেজগুলোর মধ্যে অন্যতম; ঐতিহ্যবাহী কলেজটি ১৯৮৮ সালে প্রতিষ্ঠিত হয়।
এর্নেস্তো ভালভেরদে
এর্নেস্তো ভালভেরদে তেজেদোর (জন্মঃ ৯ ফেব্রুয়ারি ১৯৬৪) একজন সাবেক স্প্যানিশ পেশাদার ফুটবলার যিনি ফরোয়ার্ড হিসেবে খেলতেন। তিনি বর্তমানে ফুটবল ক্লাব বার্সেলোনার ম্যানেজার হিসেবে দ্বায়িত্ব পালন করছেন।
লা লিগায় মোট দশ সিজনে তিনি ২৬৮ ম্যাচে ৭৭ গোল করতে সক্ষম হন। ১৪ বছরের পেশাদার জীবনে তিনি মোট ৬টি দলের হয়ে খেলেন যার মধ্যে রয়েছে বার্সেলোনা, অ্যাথলেতিক বিলবাও এবং এস্পানিওল।
ভালভেরদে পরবর্তিতে লম্বা কোচিং জীবনে প্রবেশ করেন যেখানে তিনি উপরিক্ত তিনটি সহ মোট ৭টি দলকে কোচিং করিয়েছেন এবং করাচ্ছেন।
আইসিলিন সোলহেইম
আইসিলিন লোকেস সোলহেইম (জন্ম ২০ জুন ১৯৯০) একজন নরওয়েজিয়ান গায়িকা এবং গীতিকার। তিনি জনপ্রিয় তরুন নরওয়েজিয়ান ডিজে এবং সঙ্গীত প্রযোজক এ্যালেন ওয়াকার এর "ফেইডেড" এবং "সিং মি ট্যু স্লিপ" দুটি এককে গায়িকা হিসেবে কন্ঠ দেওয়ার কারনে তিনি পরিচিত। .
আইসিলিনের জন্ম নরওয়ের সগন অগ ফযরডেন নামক স্থানের নস্টডা পৌরসভায়। তিনি খুব ছোট বয়স থেকেই গান গাওয়া শুরু করেন। ২০০৭ সালে, তিনি নরওয়ের আইডল - Jakten på en superstjerne বাংলা-(একজন সুপারস্টারের খোজে!) নামক পপ আইডল এর নরওয়েজীয় সংস্করণ প্রতিযোগিতায় অংশগ্রহন করেন, এবং তিনি সেখানে ৪০তম স্থান পান। ২০০৯ সালে, হাই স্কুল শেষ করার পর তিনি সেন্ডেফযোড শহরের "স্কারিংসাল ফালহেওউইসলকোল" নাম ফোল্ক হাই স্কুলে ভর্তি হন, সেখানে তিনি মূলত সঙ্গীত বিষয়ে পড়াশোনা করেন এবং নিজেই তার নিজেস্ব গান লিখতে শুরু করেন। ২০১৭ সালে, তিনি যুক্তরাজ্যের লিভারপুল শহরের দ্য ইনস্টিটুট ফর পার্ফমিং অার্টস নামক বিশ্ববিদ্যালয়ে ভর্তি হন, যেখানে তিনি "পপুলারাইজ মিউজিক এন্ড সাউন্ড টেকনোলজি" বিষয়ে পড়াশোনা করেন। এখানে তিনি একজন সঙ্গীত শিল্পী এবং গান পরিবেশনকারী হিসেবে বিকশিত হন, যেখানে তিনি নতুন কার্যক্রম গ্রহন করেন এবং তার তার নিজেস্ব কন্ঠের চর্চা শুরু করেন। 
যুক্তরাজ্য থেকে নরওয়েতে ফিরে আসার পর, বিসি মিউজিক নামক প্রতিষ্ঠান তার সাথে তাৎক্ষনিকভাবে চুক্তি সম্পন্ন করে, এর পর তিনি তার আত্বপ্রকাশকারী একক "ওয়াটস্ হেপেনিং" নামক এককটি প্রকাশ করেন, যেটি সমালোচকদের দ্বারা বহুল প্রশংসা পেয়েছিল। গানটি নরওয়ের জাতীয় রেডিও স্টেশন রেডিও নরজেতে "সাপ্তাহের সেরা গান" হিসেবে চালানো হয়। সে সময়েই সোলহেইমের দেখা হয়, গায়ক এবং প্রযোজক জেস্পার বোর্গেন এর সাথে, তারা দুজন এবং তার বিসি মিউজিকের সাবেক নিয়ত্রক হিল্ডী ওহাল একটি পরীক্ষামূলক ভাবে নতুন চুক্তিতে আবদ্ধ হন। পরে তারা একসাথে মিলে কথা এবং সুর রচনা করেন, এবং "দ্য উইযার্ড অব আস" নামক গানটি প্রযোজনা করেছিলেন। 
২০১৫ সালের শেষ দিকে এবং ২০১৬ সালের প্রথম দিকে, তিনি জনপ্রিয় তরুন ডিজে এবং প্রযোজক এ্যালেন ওয়াকার এর ইডিএম গান "ফেইডেড" এবং "সিং মি ট্য স্রিপ" এ তিনি অস্বীকৃত সাহায্যকারী গায়িকা হিসেবে কন্ঠ দেন।
আইসিলিন অয়ার্নার/চ্যাপেল মিউজিক নামক রেকর্ড লেবেলের সাথে চু্ক্তিবদ্ধ।
কলিন ব্লাইদ
কলিন ব্লাইদ (; জন্ম: ৩০ মে, ১৮৭৯ - মৃত্যু: ৮ নভেম্বর, ১৯১৭) ডেপ্টফোর্ড এলাকায় জন্মগ্রহণকারী প্রথিতযশা ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৮৯৯ থেকে ১৯১৪ সময়কালে কেন্ট কাউন্টি ক্রিকেট ক্লাবের পক্ষে খেলেছেন। মূলতঃ স্লো লেফট আর্ম অর্থোডক্স বোলার ছিলেন ‘চার্লি’ ডাকনামে পরিচিত চার্লি ব্লাইদ।
সচরাচর ১৯০০ থেকে ১৯১৪ সালের মধ্যে তাঁকে অন্যতম সেরা বোলাররূপে বিবেচনা করা হতো। ১৯০১ থেকে ১৯১০ সময়কালে ইংল্যান্ডের পক্ষে ১৯ টেস্টে অংশ নেন তিনি। ১৯০৪ সালের উইজডেন সংস্করণে তাঁকে অন্যতম বর্ষসেরা ক্রিকেটাররূপে মনোনীত করা হয়।
প্রথম বিশ্বযুদ্ধ চলাকালে ব্রিটিশ সেনাবাহিনীতে কর্মরত ছিলেন ও বেলজিয়ামের পাসচেনডেল এলাকার কাছে ৮ নভেম্বর, ১৯১৭ তারিখে ৩৮ বছর বয়সে তিনি নিহত হন। কেন্টের নিজ মাঠে ক্যান্টারবারির সেন্ট লরেন্স গ্রাউন্ডে ব্লাইদসহ বিশ্বযুদ্ধে কর্মরত অবস্থায় মৃত্যুবরণকারী ক্লাবের সদস্যদের প্রতি শ্রদ্ধা নিবেদনকল্পে স্মারক প্রতিমূর্তি নির্মাণ করা হয়।
ডেপ্টফোর্ড এলাকায় কলিন ব্লাইদের জন্ম। অ্যাঞ্জেল গ্রাউন্ডের টনব্রিজ নার্সারিতে অধ্যয়ন করেন তিনি। ১৮৯৯ সালে কেন্ট দলে অংশগ্রহণের মাধ্যমে প্রথম-শ্রেণীর ক্রিকেটে অভিষেক ঘটে তাঁর। মাঠের বাইরে তিনি বেহালা বাজাতে পারতেন।
১৩ ডিসেম্বর, ১৯০১ তারিখে অস্ট্রেলিয়ার বিপক্ষে তাঁর টেস্ট অভিষেক ঘটে। সর্বশেষ টেস্ট খেলেন ১১ মার্চ, ১৯১০ তারিখে দক্ষিণ আফ্রিকার বিপক্ষে।
বলের আচরণ ও স্পিনের ওপর পুরোপুরিভাবে নিয়ন্ত্রণ ছিল তাঁর। সঠিক নিশানায় ক্রমাগত বোলিং করতে পারতেন। বল ছোঁড়ার পূর্ব-মুহুর্তে আঙ্গুলের যথাযথ প্রয়োগ ঘটাতেন। এরফলে বলটি অর্থোডক্স ব্রেক বা লেট ইনসুইঙ্গার হবে কি-না নির্ধারণ করতেন। পিচ সহায়ক বোলিং করতেন তিনি।
অনুভূতিপ্রবণ ও শৈল্পিক দৃষ্টিভঙ্গীর অধিকারী ছিলেন কলিন ব্লাইদ। বেহালায় তাঁর সবিশেষ দক্ষতা ছিল। মৃগীরোগে আক্রান্ত হওয়া স্বত্ত্বেও আগস্ট, ১৯১৪ সালে ছড়িয়ে পড়া প্রথম বিশ্বযুদ্ধে ব্রিটিশ সেনাবাহিনীতে সৈনিক হিসেবে যোগ দেন। ১৯১৪ সালের শেষে ক্রিকেট থেকে অবসর গ্রহণের কথা তিনি পূর্বেই জানিয়ে দিয়েছিলেন। সেপ্টেম্বরে আকস্মিকভাবে মৌসুমের খেলা বন্ধ হয়ে গেলে তিনি আনুষ্ঠানিকভাবে অবসরের কথা ঘোষণা করেন।
লিডস ও ইয়র্কশায়ার খনি এলাকাকে ঘিরে গড়ে উঠা কিংস অউন ইয়র্কশায়ার লাইট ইনফেন্ট্রি’র (কেওওয়াইএলআই) দ্বাদশ ব্যাটলিয়নে যোগ দেন। তিনি সার্জেন্ট পদবী ধারন করেন। পাসচেনডেলের কাছে পাইমার্ন ও ফরেস্ট হলের মাঝামাঝি এলাকায় রেললাইনে কর্মরত অবস্থায় শত্রুর নিক্ষিপ্ত গোলা তাঁর বুকে লাগে। ঘটনাস্থলেই তিনি নিহত হন।
বেলজিয়ামের ইপ্রেসের (ইপার) কাছে অক্সফোর্ড রোড কমনওয়েলথ ওয়ার গ্রেভস কমিশন সিমেট্রিতে তাঁকে সমাহিত করা হয়। কেন্ট ও ইংল্যান্ডের সতীর্থ ফ্রাঙ্ক ওলি টনব্রিজ পারিশ চার্চে ব্লাইদের শবানুষ্ঠানে অংশ নেন। উত্তর টনব্রিজের একটি রাস্তা তাঁর নামে নামাঙ্কিত হয়। সেন্ট লরেন্স গ্রাউন্ডে স্মরণসভা অনুষ্ঠিত হয়। সমাধির পশ্চিম পার্শ্বে খোদিত আকারে লেখা রয়েছে: ‘কেন্ট একাদশের কলিন ব্লাইদ ১৯১৪-১৮ সালে সংঘটিত যুদ্ধে সক্রিয়ভাবে অংশগ্রহণ করেন ও ১৮ নভেম্বর, ১৯১৭ তারিখে ইপ্রেসে নিহত হন। ৩৮ বছর বয়সে অপ্রত্যাশিতভাবে বিদায় নিলেও ঐ সময়ের সেরা বোলারদের একজন ছিলেন ও সতীর্থ ক্রিকেটারদের প্রিয়পাত্র ছিলেন তিনি।’ তবে তারিখটি ভুলভাবে উল্লেখ করা হয়েছে। প্রকৃতপক্ষে তাঁর দেহাবসান ঘটেছে ৮ তারিখে।
২০০৯ সালে ফ্ল্যান্ডার্সের যুদ্ধ সমাধিক্ষেত্রে ইংল্যান্ড ক্রিকেট দল পরিদর্শনে আসে। সেখানে তারা ব্লাইদের সমাধিতে পাথরে নির্মিত ক্রিকেট বল রেখে শ্রদ্ধার্ঘ্য নিবেদন করে। তৎকালীন ইংরেজ ক্রিকেট অধিনায়ক অ্যান্ড্রু স্ট্রস মন্তব্য করেন যে, ‘এটি গভীর আবেগময় মুহুর্ত ও দূর্দান্ত অভিজ্ঞতা।’
আকাবার বাইয়াত
৬২১ খ্রিস্টাব্দে (নবুয়তের দ্বাদশ বছরে) পরবর্তী হজের সময় এলে হজরত মুহাম্মদ (সল্লল্লাহু আলাই্হি ওয়াসাল্লাম) নির্দিষ্ট স্থানে ইয়াসরিবের (মদিনার) লোকদের সঙ্গে সাক্ষাৎ করলেন। এ সময় ১২ জন লোকের একটি দল ইয়াসরিব থেকে মক্কায় আগমন করেছিলেন।
তাদের মধ্যে ১০ জন 'খাযরাজ' বংশোদ্ভূত ও দুজন 'আউস' সম্প্রদায়ভুক্ত। তারা মিনার কাছে আকাবা উপত্যকায় হজরত (সল্লল্লাহু আলাই্হি ওয়াসাল্লাম)-এর সঙ্গে সাক্ষাৎ করে ইসলাম গ্রহণ করলেন এবং নিম্নলিখিত শর্তে প্রতিজ্ঞাবদ্ধ হলেন -
(১) আমরা একমাত্র আল্লাহর উপাসনা করব।
(২) আমরা ব্যভিচারে লিপ্ত হব না।
(৩) আমরা চুরি-ডাকাতি বা কোনোরূপ পরস্ব আত্মসাৎ করব না।
(৪) আমরা সন্তান হত্যা বা বলিদান করব না। ৫
(৫) কারও প্রতি মিথ্যা অপবাদ বা দোষারোপ করব না।
(৬) প্রত্যেক সৎকাজে আল্লাহর রসুল (সল্লল্লাহু আলাই্হি ওয়াসাল্লাম)-কে মেনে চলব এবং কোনো ন্যায় কাজে তার অবাধ্য হব না।
নবদীক্ষিত ইয়াসরিববাসীর এ শপথ আল-আকাবার প্রথম শপথ বা 'বাইয়াতে আকাবা' নামে পরিচিত।
লিসা ও লেনা
লিসা এবং লেনা মান্টলার, (জন্ম জুন ১৭, ২০০২), আরো সহজ নামে ডাকা হয় লিসা এবং লেনা, জার্মানির স্টুটগার্টের,জন্মগতভাবে জমজ বোন। তারা ভিডিও ক্লিপ তৈরি করে সামাজিক যোগাযোগের মাধ্যমের এপ্লিকেশন মিউজিকাল.এলওয়াই এ। তারা সামাজিক যোগাযোগের মাধ্যমের অন্যান্য প্লাটফর্ম যেমন মিউজিকাল.এলওয়াই, স্নাপচ্যাট, ইন্সটাগ্রাম, ফেসবুক, এবং টুইটারেও ব্যাপক খ্যাতি লাভ করেছে। লিসা এবং লেনা পালক এবং টিম এবং টায়রা নামে তাদের আরো দুইজন ভাই-বোন রয়েছে। ডিসেম্বর ২০১৬ থেকে, "ড্রিম ইট অ্যান্ড ডু ইট" নামে তাদের নিজেদের কাপড়ের প্রতিষ্ঠান রয়েছে। তারা পূর্বে জার্মান মডেলিং কোম্পানি "কম্পোজ" এর মডেলিং করতো।
২৬ জুলাই, ২০১৭-এ, তারা তাদের প্রথম একক সঙ্গীত, "নট মাই ফল্ট", প্রকাশ করে তাদের সাম্প্রতিক সময়ের কাপড়ের প্রতিষ্ঠান,জে১মো৭১,এর প্রচারনা হিসেবে।